polyglot-tagger/wikipedia-language-snippets-filtered huggingface dataset:
ಬೀದಿಯ ಗುಂಪುಗಳ ನಡುವೆ ನಡೆಯುತ್ತಿದ್ದ ಘರ್ಷಣೆಗಳ ಸ್ಥಾನವನ್ನು ಬ್ರೇಕಿಂಗ್ ತುಂಬಿತು ಎಂದು ಹೇಳಲಾಗುತ್ತದೆ. ಇದಕ್ಕೆ ತದ್ವಿರುದ್ಧವಾಗಿ, ಬಿ-ಬಾಯಿಂಗ್ ಗುಂಪುಗಳ ನಡುವಣ ಕದನಗಳನ್ನು ಹತ್ತಿಕ್ಕಲು ಸಹಾಯಕವಾಗಿದ್ದಿತು ಎಂಬುದು ತಪ್ಪು ಅಭಿಪ್ರಾಯ ಎಂದು ಕೆಲವರು ನಂಬಿದ್ದಾರೆ. ಎರಡೂ ವಾದಗಳಲ್ಲಿ ಕೊಂಚ ಹುರುಳಿದೆ. ಅಪ್ ರಾಕ್ ನ ಬೇರುಗಳು ಗುಂಪುಗಳಲ್ಲಿಯೇ ಇವೆ. ಯಾವುದೇ ವಿವಾದಗಳು ಉಂಟಾದಾಗ, ಕದನಸನ್ನದ್ಧ ಗುಂಪುಗಳ ರಣಪ್ರಮುಖರು ಅಪ್ ರಾಕ್ ಆಡತೊಡಗುತ್ತಿದ್ದರು. ಯಾವ ತಂಡ ಈ ಮೊದಲ ಸುತ್ತನ್ನು ಗೆಲ್ಲುತ್ತದೋ ಅದು ನಿಜವಾದ ಕದನವು ಎಲ್ಲಿ ನಡೆಯಬೇಕೆಂಬುದನ್ನು ನಿರ್ಧರಿಸುತ್ತಿದ್ದಿತು. ಈ ರೀತಿಯಾಗಿ ಬ್ರೇಕಿಂಗ್ ನಲ್ಲಿ ನಿರ್ದಿಷ್ಟವಾಗಿ ಮತ್ತು ಹಿಪ್ ಹಾಪ್ ನಲ್ಲಿ ಸಾಮಾನ್ಯವಾಗಿ ಕದನಕೌತುಕದ ಬುದ್ಧಿಯು ಜಾಗೃತಗೊಂಡಿತು. "ಕೆಲವೊಮ್ಮೆ ಬೀಫ್ ವನ್ನು ಬಗೆಹರಿಸಲು ಈ ನೃತ್ಯವೇ ಸಾಕಾಗುತ್ತಿತ್ತು, ಕೆಲವೊಮ್ಮೆ ಈ ನೃತ್ಯದಿಂದ ವಿವಾದವು ಹೆಚ್ಚಾಗುತ್ತಿದ್ದಿತು."
ಶಕ್ತ ಚಲನೆಗಳು ಮೈಕೈ ಕಸರತ್ತಿನ ಚಲನೆಗಳಾಗಿದ್ದು ಅವನ್ನು ಮಾಡಲು ಚಲನೆಯ ಒತ್ತಡ, ವೇಗ, ತಾಳಿಕೆ, ಶಕ್ತಿ ಮತ್ತು ಹತೋಟಿಗಳು ಬೇಕಾಗುತ್ತವೆ. ಸಾಮಾನ್ಯವಾಗಿ ಬ್ರೇಕರ್ ನ ದೇಹದ ಮೇಲ್ಭಾಗವು ಈ ಚಲನೆಗಳಿಗೆ ಆಧಾರವಾಗಿದ್ದು, ದೇಹದ ಇತರ ಭಾಗವು ವರ್ತುಲಾಕಾರದ ಚಲನಾ ಒತ್ತಡವನ್ನು ಉಂಟುಮಾಡುತ್ತದೆ. ಗಮನಾರ್ಹವಾದ ಉದಾಹರಣೆಗಳೆಂದರೆ ವಿಂಡ್ ಮಿಲ್ , ಸ್ವೈಪ್ , ಮತ್ತು ತಲೆಯ ಮೇಲೆ ಗಿರ್ರನೆ ತಿರುಗುವಿಕೆ. ಕೆಲವು ಶಕ್ತ ಚಲನೆಗಳು ಅಂಗಸಾಧನಾ ತಂತ್ರಗಳು ಮತ್ತು ಯುದ್ಧತಂತ್ರ ಗಳಿಂದ ಎರವಲು ಪಡೆದಂತಹವಾಗಿವೆ. ಥಾಮಸ್ ಫ್ಲೇಯ್ರ್ ಎಂಬ ಚಲನೆಯು ಅಂಗಸಾಧನೆ ಯಿಂದ ಪಡೆದ ಶಕ್ತ ಚಲನೆಯ ಉದಾಹರಣೆಯಾಗಿದ್ದು, ಇದನ್ನು ಬಿ-ಬಾಯಿಂಗ್ ನಲ್ಲಿ ಹ್ರಸ್ವವಾಗಿ ಫ್ಲೇರ್ ಎಂದು ಕರೆಯುತ್ತಾರೆ.
ನರ್ತಕನನ್ನು ಕಾಲುಗಳು ಎಷ್ಟರ ಮಟ್ಟಿಗೆ ಬೆಂಬಲಿಸುತ್ತವೋ ಅಷ್ಟೇ ಮಟ್ಟಕ್ಕೆ ಕೈಗಳೂ ಆಧಾರವಾಗುವುದರ ಮೂಲಕ ನರ್ತಕನು ನೆಲದ ಮೇಲೆ ಪ್ರದರ್ಶಿಸುವ ಚಲನಗಳಿಗೆ ಪೂರಕವಾಗುವಂತಹ ನೃತ್ಯದ ವರ್ಣನೆಯೇ ಡೌನ್ ರಾಕ್ . ಡೌನ್ ರಾಕ್ ನಲ್ಲಿ ನೃತ್ಯದ ತಳಹದಿಯಾದ ಆರು-ಹೆಜ್ಜೆಗಳು, ಹಾಗೂ ಅದರ ವಿಭಿನ್ನ ಪ್ರಕಾರಗಳಾದ ಮೂರು-ಹೆಜ್ಜೆ ಹಾಗೂ ಇನ್ನೂ ಸಣ್ಣ ಸಂಖ್ಯೆಯ ಹೆಜ್ಜೆಗಳ ಚಲನಗಳು ಇದ್ದು ಇವು ನೃತ್ಯಕ್ಕೆ ನಾವೀನ್ಯವನ್ನು ತುಂಬಲು ಸಹಾಯಕವಾಗುತ್ತವೆ. ಮೂಲ ಡೌನ್ ರಾಕ್ ಅನ್ನು ಕೇವಲ ಪಾದಗಳು ಮತ್ತು ಹಸ್ತಗಳನ್ನು ಬಳಸಿಯೇ ಮಾಡಲಾಗುತ್ತದೆ ಆದರೆ ಅದರ ಸಂಕೀರ್ಣ ರೀತಿಯ ನೃತ್ಯಗಳಲ್ಲಿ ಕಾಲುಗಳನ್ನು ಒಂದರಲ್ಲೊಂದರಂತೆ ಬೆಸೆಯುವ ಸಂದರ್ಭಗಳಲ್ಲಿ, ಮಂಡಿಗಳನ್ನೂ ಬಳಸಲಾಗುತ್ತದೆ.
ಆದರೆ ಈ ಬಗ್ಗೆ ಚರ್ಚೆಯೇ ಒಂದು ವಿಧವಾದ ಮಿಥ್ಯಾನಾಮವಾಗಿದೆ. ಬಿ-ಬಾಯಿಂಗ್ ನಲ್ಲಿ ಯಾವುದೇ ನರ್ತನ "ಶೈಲಿ"ಯನ್ನು ವರ್ಗೀಕರಿಸುವುದು ಕರಾರುವಾಕ್ಕಾದುದಲ್ಲ, ಏಕೆಂದರೆ ಪ್ರತಿ ಬಿ-ಬಾಯ್ ಅಥವಾ ಬಿ-ಗರ್ಲ್ ಗೆ ತನ್ನದೇ ಆದ ಅಪೂರ್ವ ಶೈಲಿಯನ್ನು ಬಹಿರಂಗವಾಗಿಯೂ, ಆಂತರಿಕವಾಗಿಯೂ ಅಭಿವೃದ್ಧಿಗೊಳಿಸಿಕೊಂಡಿರುತ್ತಾರೆ. ಪ್ರತಿ ಬಿ-ಬಾಯ್ ಅಥವಾ ಬಿ-ಗರ್ಲ್ ನ ಶೈಲಿಯು ತಾನು ಚಲನಗಳನ್ನು ಪ್ರದರ್ಶಿಸುವ ಒಂದು ನಡವಳಿಕೆ ಅಥವಾ ಒಂದು ಕ್ರಮವಾಗಿರುತ್ತದೆ. ಬ್ರೇಕರ್ ನ ಅಪೂರ್ವ ಶೈಲಿಯು ಕಟ್ಟುನಿಟ್ಟಾಗಿ ಟಾಪ್ ರಾಕ್ ಅಥವಾ ಡೌನ್ ರಾಕ್ ಗೆ ಆರೋಪಿತವಾಗುವುದಿಲ್ಲ. ಈ ವಿಷಯವು ಚಲನೆಗಳನ್ನು ಹೇಗೆ ಪ್ರದರ್ಶಿಸಲಾಯಿತು ಎಂಬುದರ ಬಗ್ಗೆ ಯಾವ ಚಲನೆಗಳನ್ನು ಮಾಡಿದರು ಎಂಬುದಕ್ಕಿಂತಲೂ ಹೆಚ್ಚಿನ ಪ್ರಾಮುಖ್ಯತೆಯನ್ನು ನೀಡುವಂತಹ ವ್ಯಾಪ್ತಿಯುಳ್ಳದ್ದಾಗಿದೆ.
ಆತ್ಮಹತ್ಯೆ ಗಳನ್ನೂ ಸ್ಥಬ್ಧತೆಗಳಂತೆಯೇ ಸಂಗೀತದಲ್ಲಿನ ಪ್ರಬಲ ಬಡಿತವನ್ನು ಎತ್ತಿ ತೋರಿಸಲು ಮತ್ತು ಒಂದು ನೃತ್ಯಾಂಗದ ಅಂತ್ಯವನ್ನು ಸೂಚಿಸಲು ಬಳಸಲಾಗುತ್ತದೆ. ಸ್ಥಬ್ಧತೆಗಳಿಗೆ ವಿರುದ್ಧವಾಗಿ, ಆತ್ಮಹತ್ಯೆಗಳು ಬೀಳುವ ಅಥವಾ ಹತೋಟಿ ತಪ್ಪುವ ಚಲನೆಗಳಿಂದ ಗಮನ ಸೆಳೆಯುತ್ತವೆ; ಸ್ಥಬ್ಧತೆಗಳು ಹತೋಟಿಭರಿತ ಕೊನೆಯ ಭಂಗಿಯಿಂದ ಗಮನ ಸೆಳೆಯುತ್ತವೆ. ಬ್ರೇಕರ್ ಗಳು ತಾವು ಹತೋಟಿ ತಪ್ಪಿದಂತೆ ಗೋಚರಿಸುವ ಪ್ರದರ್ಶನ ನೀಡುತ್ತಾ ಅಂಗಾತ, ಬೋರಲು, ಇತ್ಯಾದಿ ಭಂಗಿಗಳಲ್ಲಿ ಬೀಳುತ್ತಾರೆ. ಆತ್ಮಹತ್ಯೆಯು ಹೆಚ್ಚು ನೋವು ಉಂಟು ಮಾಡಿದಂತೆ ಭಾಸವಾದಷ್ಟೂ ಹೆಚ್ಚು ಪರಿಣಾಮಿಕಾರಿಯೆನ್ನಿಸುತ್ತದೆ, ಆದರೆ ಬ್ರೇಕರ್ ಗಳು ಅಂತಹ ಬೀಳುಗಳನ್ನು ತಮಗೆ ಹೆಚ್ಚು ಪೆಟ್ಟಾಗದ ರೀತಿಯಲ್ಲಿ ಚಾಕಚಕ್ಯತೆಯಿಂದ ಆ ಭಂಗಿಗಳನ್ನು ನಿರ್ವಹಿಸುತ್ತಾರೆ.
ರಾಕ್ ಸ್ಟೆಡಿ ಕ್ರೂ ಜಪಾನ್ ಗೆ ಬಂದ ಅನತಿ ಕಾಲದಲ್ಲೇ ಜಪಾನ್ ನಲ್ಲಿ ಬ್ರೇಕಿಂಗ್ ಜನಪ್ರಿಯವಾಗತೊಡಗಿತು.ಪ್ರತಿ ಭಾನುವಾರ ಬಿ-ಬಾಯ್ ಗಳು ಟೋಕ್ಯೋದ ಯೋಯೋಗಿ ಪಾರ್ಕ್ ನಲ್ಲಿ ತಮ್ಮ ನೃತ್ಯಪ್ರದರ್ಶನವನ್ನು ನೀಡಲಾರಂಭಿಸಿದರು. ಜಪಾನಿನ ಮೊದಮೊದಲ ಹಾಗೂ ಬಹಳ ಪ್ರಭಾವೀ ಬ್ರೇಕರ್ ಗಳ ಪೈಕಿ ಕ್ರೇಝಿ- ಪ್ರಮುಖರು; ಅವರು ಈಗ ರಾಕ್ ಸ್ಟೆಡಿ ಕ್ರೂ ನ ಟೋಕ್ಯೋ ವಿಭಾಗದ ಮುಖಂಡರಾಗಿದ್ದಾರೆ. ಅವರು ಒಂದು ವಾರ್ಷಿಕ ಬಿ-ಬಾಯ್ ಪಾರ್ಕ್ ಎಂಬ ಕಾರ್ಯಕ್ರಮವನ್ನೂ ಹಮ್ಮಿಕೊಳ್ಳುತ್ತಿದ್ದರು; ಆ ಕಾರ್ಯಕ್ರಮವು ೧೦,೦೦೦ ಕ್ಕೂ ಹೆಚ್ಚು ಅಭಿಮಾನಿಗಳನ್ನು ಸೆಳೆಯುತ್ತಿದ್ದಿತು; ಅವರು ಈ ನರ್ತನಶೈಲಿಗೆ ಹೆಚ್ಚು ಪ್ರೇಕ್ಷಕರನ್ನು ಸೆಳೆಯಲು ಹಲವಾರು ವಿಧದ ಪ್ರಯತ್ನಗಳನ್ನೂ ಹಮ್ಮಿಕೊಳ್ಳುತ್ತಿದ್ದಾರೆ.
ಸ್ಥಬ್ಧತೆಗಳು ವಿವಿಧ ವಿನ್ಯಾಸದ ಭಂಗಿಗಳಾಗಿದ್ದು, ಪೈಕ್ ನಂತಹ ಕ್ಲಿಷ್ಟವಾದ ಭಂಗಿಗಳನ್ನು ಪ್ರದರ್ಶಿಸಲು ನರ್ತಕ ಅಥವಾ ನರ್ತಕಿಯು ತನ್ನ ದೇಹದ ಶಕ್ತಿಯನ್ನುಪಯೋಗಿಸಿ ತನ್ನ ದೇಹದ ಮೇಲ್ಭಾಗವು ನೆಲದಿಂದ ಮೇಲಕ್ಕೆ ಗಾಳಿಯಲ್ಲಿ ತೇಲುತ್ತಿರುವಂತೆ ಭಾಸವಾಗುವ ರೀತಿಯಲ್ಲಿ ಒಡ್ಡಬೇಕು. ಇವುಗಳನ್ನು ಸಂಗೀತದಲ್ಲಿನ ಪ್ರಬಲ ಬಡಿತಗಳನ್ನು ಎತ್ತಿ ತೋರಿಸಲು ಬಳಸಲಾಗುವುದು ಮತ್ತು ಸಾಮಾನ್ಯವಾಗಿ ಇವುಗಳು ಬಿ-ಬಾಯ್ ಪ್ರದರ್ಶನದ ಅಂತ್ಯವನ್ನು ಸೂಚಿಸುತ್ತವೆ. ಸ್ಥಬ್ಧತೆಗಳನ್ನು ಚೈನುಗಳಾಗಿ ಕೊಂಡಿ ಹಾಕಬಹುದು ಅಥವಾ "ಪೇರಿಸಬಹುದು"; ಇಂತಹ ಪ್ರದರ್ಶನಗಳಲ್ಲಿ ಬ್ರೇಕರ್ ಗಳು ಸ್ಥಬ್ಧತೆಯಿಂದ ಸ್ಥಬ್ಧತೆಗೆ ಸಾಗುತ್ತಾ ಸಂಗೀತತ್ವವನ್ನೂ, ದೈಹಿಕ ಶಕ್ತಿಯನ್ನೂ ಪ್ರದರ್ಶಿಸುತ್ತಾರೆ.
ಹಿಪ್-ಹಾಪ್ ಸಂಸ್ಕೃತಿಯ ಇತರ ಅಂಗಗಳಾದ ಗ್ರಾಫಿಟಿ ಬರವಣಿಗೆ, ಎಂಸೀಯಿಂಗ್ ಮತ್ತು ಡೀಜೇಯಿಂಗ್ ಗಳಂತೆಯೇ ಬ್ರೇಕಿಂಗ್ ಸಹ ಪುರುಷ ಪ್ರಧಾನವಾದ ನೃತ್ಯವಾಗಿದೆ. ಆದರೆ ಇತ್ತೀಚೆಗೆ ಹೆಚ್ಚಿನ ಸಂಖ್ಯೆಯಲ್ಲಿ ಬಿ-ಗರ್ಲ್ಸ್ ಈ ನೃತ್ಯಕ್ಕೆ ಸೇರುತ್ತಾ ಪುರುಷಪ್ರಾಧಾನ್ಯಕ್ಕೆ ಸವಾಲಾಗುತ್ತಿದ್ದಾರೆ. ಲಿಂಗ ತಾರತಮ್ಯದ ಬಗ್ಗೆ ಸಾಮಾನ್ಯವಾದ ಹಾಗೂ ಹುರುಳಿಲ್ಲದ ಅಭಿಪ್ರಾಯಗಳನ್ನು ಮಂಡಿಸುವುದು ತಪ್ಪು, ಏಕೆಂದರೆ ಮಹಿಳೆಯರು ಈಗ ಬ್ರೇಕಿಂಗ್ ಕ್ಷೇತ್ರದಲ್ಲಿ ಮಹತ್ತರವಾದ ಪಾತ್ರಗಳನ್ನು ವಹಿಸಲಾರಂಭಿಸಿದ್ದಾರೆ.೦/}
"ಬ್ರೇಕ್ ಡ್ಯಾನ್ಸಿಂಗ್" ಎಂಬ ಪದವು ಸಮಸ್ಯಾತ್ಮಕವೂ ಆಗಿದೆ, ಏಕೆಂದರೆ ಅದು ಪಾಪಿಂಗ್, ಲಾಕಿಂಗ್, ಮತ್ತು ಎಲೆಕ್ಟ್ರಿಕ್ ಬೂಗಾಲೂಗಳನ್ನೂ ತಪ್ಪಾಗಿ ಒಂದೇ ಎಡೆಯಲ್ಲಿ ಸೇರಿಸಿಕೊಂಡಂತಹ ಕೊಡೆಪದ ವಾಗಿದೆ. ಪಾಪಿಂಗ್, ಲಾಕಿಂಗ್, ಮತ್ತು ಎಲೆಕ್ಟ್ರಿಕ್ ಬೂಗಾಲೂಗಳು "ಬ್ರೇಕ್ ಡ್ಯಾನ್ಸ್" ನ ಶೈಲಿಗಳಲ್ಲ. ಅವು ಫಂಕ್ ಶೈಲಿ ಗೆ ಸೇರಿದವಾಗಿದ್ದು, ಬ್ರೇಕಿಂಗ್ ಗಿಂತಲೂ ವಿಭಿನ್ನವಾಗಿ ಕ್ಯಾಲಿಫೋರ್ನಿಯಾದಲ್ಲಿ ಅಭಿವೃದ್ಧಿಗೊಂಡವು.
ಬ್ರೇಕಿಂಗ್ ನಲ್ಲಿ ಪ್ರಮುಖವಾಗಿ ನಾಲ್ಕು ಅಂಶಗಳಿರುತ್ತವೆ: ಅವುಗಳಲ್ಲಿ ಟಾಪ್ ರಾಕ್, ಡೌನ್ ರಾಕ್, ಶಕ್ತ ಚಲನೆಗಳು ಮತ್ತು {0}ಸ್ಥಬ್ಧ/ಅತ್ಮಹತ್ಯೆಗಳು ಗಳು ಸಹ ಸೇರಿರುತ್ತವೆ.
೨೦೦೭ರ ಹಾಪ್‌ಮನ್ ಕಪ್ ಪಂದ್ಯದಲ್ಲಿ ರೋಹನ್ ಭಾರತದ ಉತ್ಕೃಷ್ಟ ಡಬ್ಲ್ಸ್ ಆಟಗಾರರಲ್ಲಿ ಒಬ್ಬರೆಂದು ಗುರುತಿಸಲ್ಪಟ್ಟರು. ಅವರ ಮೊದಲ ಸಿಂಗ್ಲ್ಸ್ ಸ್ಪರ್ಧೆಯಲ್ಲಿ ಪರಾಭವ ಹೊಂದಿದರೂ, ಜೆಕ್ ರಿಪಬ್ಲಿಕ್‌ನ ವಿರುದ್ಧ ಸಾನಿಯಾ ಮಿರ್ಜಾರವರೊಡನಿನ ಸಮ್ಮಿಶ್ರ ಡಬ್ಲ್‌ಸಿನ ಅಂತಿಮ ಮತ್ತು ನಿರ್ಣಾಯಕ ಆಟದಲ್ಲಿ ೨-೧ರ ವಿಜಯವನ್ನು ಪಡೆಯಲು ನೆರವಾದರು. ಕ್ರೋಸಿಯಾದ ವಿರುದ್ಧದ ಎರಡನೇ ಸೆಣಸಾಟದ ಸಿಂಗ್ಲ್ಸ್‌ನಲ್ಲಿ ಪುನಃ ರೋಹನ್ ಸೋತರು; ಸಾನಿಯಾ ಗೆದ್ದರು. ಆದರೆ ಕ್ರೋಸಿಯಾದ ವಿರುದ್ಧ ಆಡಿದ ಮೂರು ಡಬ್ಲ್ಸ್ ಪಂದ್ಯಗಳಲ್ಲಿ ಗೆದ್ದು ನಾಲ್ಕು ಅಂಕಗಳನ್ನು ಪಡೆದರು. ಸ್ಪೈನಿನ ವಿರುದ್ಧ ಸಾನಿಯಾ ಮತ್ತು ರೋಹನ್ ಇಬ್ಬರೂ ಸಿಂಗ್ಲ್ಸ್‌ ಆಟದಲ್ಲಿ ಸೋತರು. ಆದರೆ ಡಬ್ಲ್ಸ್‌ನಲ್ಲಿ ಗೆದ್ದು, ಗ್ರೂಪ್ ಬಿಯಲ್ಲಿ ರನ್ನರ್ಸ್-ಅಪ್ ಸ್ಥಾನವನ್ನು ಪಡೆದರು.
೨೦೦೯ರಲ್ಲಿ ಚೆನ್ನೈ ಓಪನ್ ಪಂದ್ಯಾವಳಿಗೆ ಅರ್ಹತೆಯನ್ನು ಪಡೆದರೂ ರೋಹನ್ ಮೊದಲ ಸುತ್ತಿನ ಮುಖ್ಯ ಆಯ್ಕೆ ಯಲ್ಲಿ ಸೋತರು. ಫೆಬ್ರವರಿಯಲ್ಲಿ ಅಮೇರಿಕಾ ಸಂಯುಕ್ತ ರಾಜ್ಯಗಳ ಕ್ಯಾಲಿಫೋರ್ನಿಯಾ ರಾಜ್ಯದ ಸ್ಯಾನ್ ಹೋಸೇ ಯಲ್ಲಿ ನಡೆಯುವ ಪಂದ್ಯಾವಳಿಯ ಅಂತಿಮ ಸ್ಪರ್ಧೆಯನ್ನು ಫಿನ್‌ಲ್ಯಾಂಡಿನ ಯಾರ್ಕೊ ನೈಮಿನನ್ ಜತೆ ಆಡಿ ತಲುಪಿದರು.
೨೦೧೦ರಲ್ಲಿ ಚೆನ್ನೈ ಒಪನ್ ಪಂದ್ಯಾವಳಿಯಲ್ಲಿ ಮಹೇಶ್ ಭೂಪತಿಯವರ ಜತೆ ಆಡಿ ಕ್ವಾರ್ಟರ್ ಫೈನಲನ್ನು ತಲುಪಿದರು. ಫೆಬ್ರವರಿಯಲ್ಲಿ ಪಾಕಿಸ್ತಾನದ ಐಸಾಮ್-ಉಲ್-ಹಕ್ ಕುರೇಶಿಯವರೊಡನೆ ಎಟಿಪಿ ಡಬ್ಲ್ಸ್ ಟೈಟ್ಲನ್ನು ಗೆದ್ದರು. ರೋಹನ್‌ರಿಗೆ ಇದು ಎರಡನೇ ಬಾರಿ, ಆದರೆ ಕುರೇಶಿಯೊಡನೆ ಮೊದಲ ಬಾರಿಯ ಗೆಲುವಾಗಿತ್ತು. ಇದು ಜೊಹಾನ್ಸ್‌ಬರ್ಗ್ ಓಪನಿನ ಆಟದಲ್ಲಿ ಕರೋಲ್ ಬೆಕ್ ಮತ್ತು ಹರೆಲ್ ಲೆವಿಯರ ವಿರುದ್ಧ ಆಡಿ ೨-೬, ೬-೩, ೧೦-೫ ಅಂಕಗಳಲ್ಲಿ ಗಳಿಸಿದ ಜಯವಾಗಿತ್ತು. ಮೊರೊಕ್ಕೊದ ಕ್ಯಾಸಮ್ ಬ್ಲಾಂಕದಲ್ಲಿ ನಡೆದ ಗ್ರಾನ್ ಪ್ರಿ ಹಸನ್ -೨ರ ಸ್ಪರ್ಧೆಯಲ್ಲಿ ರೋಹನ್-ಕುರೇಶಿ ಜೋಡಿ ಫೈನಲ್ಸನ್ನು ತಲುಪಿದರು. ಇಂಡೋ-ಪಾಕ್ ಎಕ್ಸ್‌ಪ್ರೆಸ್ ಎಂದು ಕರೆಯಲ್ಪಡುವ ಈ ಜೋಡಿ ನೈಸ್ ಓಪನ್ ಪಂದ್ಯದಲ್ಲಿ ಅಂತಿಮ ಸ್ಪರ್ಧೆಯಲ್ಲಿ ಬ್ರೆಸಿಲಿನ ಜೋಡಿ ಮಾರ್ಸೆಲೊ ಮೆಲೊ ಮತ್ತು ಬ್ರೂನೊ ಸೋರ್ಸ್ ಎದುರು ಆಡಿ ಸೋತರು.
೨೦೧೧ರ ಜೂನ್‌ನಲ್ಲಿ ವಿಂಬ್ಲ್‌ಡನ್ ಚಾಂಪಿಯನ್‌ಶಿಪ್ಸ್ ಪಂದ್ಯಾವಳಿಯಲ್ಲಿ ರೋಹನ್-ಕುರೇಶಿ ಜೋಡಿ ಗ್ರ್ಯಾಂಡ್ ಸ್ಲ್ಯಾಮ್‌ನಲ್ಲಿ ಕ್ವಾರ್ಟರ್ ಫೈನಲ್ಸನ್ನು ತಲುಪಿದರು. ಬಳಿಕ ಈ ಜೋಡಿ ಅಟ್ಲಾಂಟ ಓಪನ್ ಪಂದ್ಯದಲ್ಲಿ ಅಂತಿಮ ಮಟ್ಟವನ್ನು ಸೇರಿದರು.
ಕೊಡಗಿನಲ್ಲಿ ಕಾಫಿ ಬೆಳೆಗಾರರಾದ ಮಚ್ಚಂಡ ಮನೆತನದ ಶ್ರೀ ಜಿ ಬೋಪಣ್ಣ ಮತ್ತು ಮಲ್ಲಿಕಾರವರ ಮಗನಾಗಿ ರೋಹನ್ ೪ನೆ ಮಾರ್ಚ್ ೧೯೮೦ರಲ್ಲಿ ಬೆಂಗಳೂರಿನಲ್ಲಿ ಜನಿಸಿದರು. ಬೋಪಣ್ಣನವರಿಗೆ ತಮ್ಮ ಮಗ ಒಂದು ವೈಯಕ್ತಿಕ ಕ್ರೀಡೆಯಲ್ಲೇ ಸಾಧಿಸಬೇಕೆಂಬ ಅಭಿಪ್ರಾಯವಿದ್ದದರಿಂದ ರೋಹನ್ ಅವರನ್ನು ಹನ್ನೊಂದನೇ ವಯಸ್ಸಿನಲ್ಲಿಯೇ ಟೆನಿಸ್‌ನಲ್ಲಿ ತೊಡಗಿಸಿದರು. ಫುಟ್ ಬಾಲ್ ಮತ್ತು ಕೊಡಗಿನವರ ಜನ್ಮಾಗತ ಕ್ರೀಡೆಯಂತಿರುವ ಹಾಕಿಯಲ್ಲಿ ರೋಹನ್ ಅವರಿಗೆ ಅಭಿರುಚಿ ಇದ್ದರೂ, ೧೯ ವರ್ಷ ಪ್ರಾಯವಾಗುವ ಹೊತ್ತಿಗೆ ಟೆನಿಸ್ ಅವರ ಜೀವನೋದ್ದೇಶವಾಗಿ ಬಿಟ್ಟಿತ್ತು.
ರೋಹನ್ ಬೋಪಣ್ಣ ಇವರು ಭಾರತೀಯ ವೃತ್ತಿಪರ ಟೆನಿಸ್ ಆಟಗಾರರು. ಸಿಂಗಲ್ಸ್’ನಲ್ಲಿ ಅವರ ಶ್ರೇಣಿ ೨೦೦೭ರಲ್ಲಿ ೨೧೩ರಲ್ಲಿತ್ತು. ಇತ್ತೀಚೆಗೆ ಅವರ ವೃತ್ತಿಪರ ಸ್ಪರ್ಧೆಗಳೆಲ್ಲ ಡಬ್ಲ್ಸ್ ಪಂದ್ಯಗಳಲ್ಲಿವೆ. ೨೦೦೨ರಿಂದ ಭಾರತೀಯ ಡೇವಿಸ್ ಕಪ್ ಟೀಮಿನ ಸದಸ್ಯರಾಗಿದ್ದಾರೆ. ೨೦೧೦ರಲ್ಲಿ ಯು ಎಸ್ ಓಪನ್ ಡಬ್ಲ್ಸ್ ಸ್ಪರ್ಧೆಯಲ್ಲಿ ರನ್ನರ್ಸ್-ಅಪ್ ಸ್ಥಾನಕ್ಕೇರಿದರು. ಅವರ ಜತೆಯಾಟಗಾರ ಐಸಮ್-ಉಲ್-ಹಕ್ ಕುರೆಶಿ ಆಗಿದ್ದರು.
ಸ್ಟೀಫನ್ ಎಡ್ಬರ್ಗರಿಂದ ಪ್ರಭಾವಿತರಾದ ರೋಹನ್ ಭಾರತದ ಪರವಾಗಿ ಡೇವಿಸ್ ಕಪ್ ಪಂದ್ಯಗಳಲ್ಲಿ ೨೦೦೨ರ ಸೆಪ್ಟೆಂಬರ್‌ನಲ್ಲಿ ಆಸ್ಟ್ರೇಲಿಯಾದ ವಿರುದ್ಧ ಪ್ರಥಮ ಪದಾರ್ಪಣ ಮಾಡಿದರು. ೨೦೦೩ರಲ್ಲಿ ವೃತ್ತಿಪರ ಆಟಗಾರರಾದರು.
ಮೈಕೇಲಿಯವರ ಕಲಾ ಶಾಲೆಯಲ್ಲಿ ೧೮೯೮ರಿಂದ ೧೯೦೦ರವರೆಗೆ ಮೊಡಿಗ್ಲಿಯನಿ ಕೆಲಸ ಮಾಡುತ್ತಾರೆ. ಶೈಲಿಗಳ ಅಧ್ಯಯನ ಹಾಗು ೧೯ನೇ ಶತಮಾನದ ಇಟಾಲಿಯನ್ ಕಲಾ ಶೈಲಿಯನ್ನು ವಿಷಯವಸ್ತುವಾಗಿ ಬೋಧಿಸುತ್ತಿದ್ದ ಇಲ್ಲಿ ಅವರಿಗೆ ಆರಂಭಿಕ ಕಲಾತ್ಮಕ ಮಾಹಿತಿಯು ವಿಧ್ಯುಕ್ತವಾಗಿ ದೊರೆಯಿತು. ಅವರ ಆರಂಭಿಕ ಪ್ಯಾರಿಸಿನ ಕೃತಿಗಳಲ್ಲಿ, ಇದರ ಪ್ರಭಾವಗಳು ಎದ್ದು ಕಾಣುತ್ತವೆ, ಹಾಗು ನವೋದಯ ಕಲೆಯ ಬಗ್ಗೆ ಅವರ ಅಧ್ಯಯನಗಳ ಛಾಪು ಸಹ ಕಂಡುಬರುತ್ತವೆ: ಅವರ ಚಿಗುರುತ್ತಿರುವ ಪ್ರತಿಭೆಗೆ ಗಿಯೋವಾನ್ನಿ ಬೋಲ್ಡಿನಿ ಹಾಗು ಟೌಲೌಸೆ-ಲೌಟ್ರೆಕ್ ನಂತಹ ಕಲಾವಿದರು ನೀರೆರೆದರು.
ಮೈಕೇಲಿಯವರಲ್ಲಿ ಅಧ್ಯಯನ ಮಾಡುತ್ತಿದ್ದಾಗ ಮೊಡಿಗ್ಲಿಯನಿ ಅದ್ಭುತವೆನಿಸುವ ಭರವಸೆ ಮೂಡಿಸಿದ್ದರು, ಹಾಗು ಅವರ ಅಧ್ಯಯನಕ್ಕೆ ಅಡಚಣೆ ಉಂಟುಮಾಡಿದ ಏಕೈಕ ಕಾರಣವೆಂದರೆ ಕ್ಷಯ ರೋಗದ ಪ್ರಾರಂಭ.
ಈ ಪ್ರವೃತ್ತಿಯ ಆಂದೋಲನದೊಂದಿಗೆ ಮೊಡಿಗ್ಲಿಯನಿಯ ಸಂಪರ್ಕವು, ಅವರ ಮೊದಲ ಕಲಾ ಗುರುಗಳಾದ ಗುಗ್ಲಿಯೇಲ್ಮೋ ಮೈಕೇಲಿಯವರ ಮೂಲಕ ಉಂಟಾಯಿತು. ಮೈಕೇಲಿ ಸ್ವತಃ ಒಬ್ಬ ಮಚ್ಚಿಯಾಯಿಯೋಲಿ ಅಷ್ಟೇ ಅಲ್ಲದೇ, ಈ ಕಲಾ ಪ್ರವೃತ್ತಿಯ ಆಂದೋಲನದ ಸ್ಥಾಪಕ ಪ್ರಸಿದ್ಧ ಜಿಯೋವಾನ್ನಿ ಫ್ಯಾಟ್ಟೋರಿಯ ಶಿಷ್ಯರೂ ಸಹ ಆಗಿದ್ದರು. ಆದಾಗ್ಯೂ, ಮೈಕೇಲಿಯವರ ಕೃತಿಗಳು ಬಹಳ ಸೊಗಸಾಗಿರುತ್ತಿದ್ದವು, ಹಾಗು ಈ ಪ್ರಕಾರವು ಎಷ್ಟು ಸರ್ವೇಸಾಮಾನ್ಯವಾಗಿರುತ್ತಿದ್ದೆಂದರೆ, ಯುವ ಮೊಡಿಗ್ಲಿಯನಿ ಇದರ ವಿರುದ್ದ ಪ್ರತಿಕ್ರಿಯಿಸಿದರು, ಫ್ರೆಂಚ್ ಚಿತ್ತಪ್ರಭಾವ ನಿರೂಪಣಾ ಶೈಲಿಯ ಲಕ್ಷಣವಾಗಿದ್ದ ಭೂದೃಶ್ಯಗಳೆಡೆಗಿನ ಗ್ರಸ್ತತೆಯನ್ನು ಪರಿಗಣಿಸದಿರಲು ಅವರು ಆಯ್ಕೆ ಮಾಡಿಕೊಂಡರು. ಮೈಕೇಲಿ ತಮ್ಮ ಶಿಷ್ಯರಿಗೆ ಏನ್ ಪ್ಲೆಯಿನ್ ಏರ್ ನ್ನು ಚಿತ್ರಿಸಲೂ ಸಹ ಉತ್ತೇಜಿಸಿದರು, ಆದರೆ ಮೊಡಿಗ್ಲಿಯನಿ, ಕೆಫೆಗಳಲ್ಲಿ ಕುಳಿತು ಚಿತ್ರಿಸುವ ಅಭಿರುಚಿಯ ಈ ಶೈಲಿಯ ಬಗ್ಗೆ ಎಂದಿಗೂ ಪ್ರವೃತ್ತಿ ಬೆಳೆಸಿಕೊಳ್ಳಲಿಲ್ಲ, ಆದರೆ ಇದಕ್ಕೆ ಬದಲಿಯಾಗಿ ಒಳಾಂಗಣದಲ್ಲಿ, ಹಾಗು ಅದರಲ್ಲೂ ವಿಶೇಷವಾಗಿ ತಮ್ಮ ಸ್ಟುಡಿಯೋದಲ್ಲಿ ಕುಳಿತು ಚಿತ್ರಿಸಲು ಇಚ್ಛಿಸುತ್ತಿದ್ದರು. ಭೂದೃಶ್ಯಗಳನ್ನು ಚಿತ್ರಿಸಲು ಅವರಿಗೆ ಒತ್ತಾಯಪಡಿಸಿದಾಗ , ಮೊಡಿಗ್ಲಿಯನಿ, ಮಚ್ಚಿಯಾಯಿಯೋಲಿಗಿಂತ ಹೆಚ್ಚಾಗಿ ಸೆಜೇನ್ ಗೆ ಹೆಚ್ಚು ಸದೃಶವಾಗಿದ್ದ ಪ್ರಾಚೀನ-ಕ್ಯೂಬಿಸ್ಟ್ ವರ್ಣಫಲಕವನ್ನು ಆಯ್ಕೆ ಮಾಡಿಕೊಂಡರು.
ಮೈಕೇಲಿಯವರಲ್ಲಿ ಕಲಿಯುವಾಗ, ಮೊಡಿಗ್ಲಿಯನಿ ಭೂದೃಶ್ಯಗಳನ್ನು ಚಿತ್ರಿಸುವುದನ್ನು ಮಾತ್ರವಲ್ಲದೇ, ಭಾವಚಿತ್ರ ರಚನೆ, ಸ್ತಬ್ಧ ಚಿತ್ರಣ, ಹಾಗು ನಗ್ನ ಚಿತ್ರಗಳನ್ನು ರಚಿಸುವುದನ್ನೂ ಸಹ ಕಲಿತರು. ಅವರ ಸಹಪಾಠಿಗಳ ಪ್ರಕಾರ, ನಂತರದ ಶೈಲಿಗಳಲ್ಲಿ ತಮ್ಮ ಪ್ರತಿಭೆಯನ್ನು ಪ್ರದರ್ಶಿಸಿದರೆಂದು ಸ್ಮರಿಸುತ್ತಾರೆ, ಹಾಗು ಸ್ಪಷ್ಟವಾಗಿ ಇದು ಒಬ್ಬ ಹದಿಹರೆಯದ ಹುಡುಗನಿಗೆ ಒಂದು ಸಂಪೂರ್ಣವಾದ ಶೈಕ್ಷಣಿಕ ಮುಂದುವರಿಕೆಯಾಗಿರಲಿಲ್ಲ: ನಗ್ನ ಚಿತ್ರಗಳನ್ನು ಬರೆಯದಿರುವಾಗ, ಆತ ಮನೆಯ ಕೆಲಸದವಳನ್ನು ಆಕರ್ಷಿಸುವಲ್ಲಿ ನಿರತರಾಗಿರುತ್ತಿದ್ದರು.
ಮಚ್ಚಿಯಾಯಿಯೋಲಿ ಎಡೆಗೆ ಅವರ ತಿರಸ್ಕಾರದ ಹೊರತಾಗಿಯೂ, ಮೊಡಿಗ್ಲಿಯನಿ ಅದೇನೇ ಇದ್ದರೂ ತಮ್ಮ ಗುರುಗಳ ಮೆಚ್ಚಿನ ಶಿಷ್ಯರೆನಿಸಿಕೊಂಡರು.ಅವರ ಗುರುಗಳು ಅವರನ್ನು "ಸೂಪರ್ ಮ್ಯಾನ್" ಎಂದು ಕರೆಯುತ್ತಿದ್ದರು, ಈ ಅಡ್ಡಹೆಸರು, ಮೊಡಿಗ್ಲಿಯನಿ ಕೇವಲ ತಮ್ಮ ಕಲೆಯಲ್ಲಷ್ಟೇ ಮಾತ್ರವಲ್ಲದೆ, ಸಾಧಾರಣವಾಗಿ ನಿಯೆಟ್ಸ್ಚೆಯವರ ದಸ್ ಸ್ಪೋಕ್ ಜರಾಥುಸ್ಟ್ರ ದಿಂದ ಉಲ್ಲೇಖಗಳನ್ನು ಬಳಸುತ್ತಿದ್ದ ವಾಸ್ತವವನ್ನು ಪ್ರತಿಬಿಂಬಿಸುತ್ತದೆ. ಸಾಮಾನ್ಯವಾಗಿ ಫ್ಯಾಟ್ಟೋರಿ ಸ್ವತಃ ಸ್ಟುಡಿಯೋಕ್ಕೆ ಆಗಾಗ ಭೇಟಿ ನೀಡಿ, ಯುವ ಕಲಾವಿದನ ಹೊಸ ಕಲ್ಪನೆಗಳನ್ನು ಶ್ಲಾಘಿಸುತ್ತಿದ್ದರು.
ಆಗ ೧೯೦೨ರಲ್ಲಿ, ಮೊಡಿಗ್ಲಿಯನಿ, ಫ್ಲಾರೆನ್ಸ್ ನಲ್ಲಿರುವ ಅಕಾಡೆಮಿಯ ಡಿ ಬೆಲ್ಲೆ ಆರ್ಟಿ(ಸ್ಕುವೋಲ ಲಿಬೇರಾ ಡಿ ನ್ಯುಡೋ, ಅಥವಾ "ಫ್ರೀ ಸ್ಕೂಲ್ ಆಫ್ ನ್ಯೂಡ್ ಸ್ಟಡೀಸ್") ನಲ್ಲಿ ದಾಖಲಾಗುವುದರ ಜೊತೆಗೆ ಲೈಫ್ ಡ್ರಾಯಿಂಗ್ ನೊಂದಿಗೆ ಆಜೀವ ಪರ್ಯಂತ ವ್ಯಾಮೋಹ ಬೆಳೆಸಿಕೊಂಡರು. ಒಂದು ವರ್ಷದ ನಂತರ ಕ್ಷಯದಿಂದ ನರಳುತ್ತಿದ್ದರೂ ಸಹ, ಅವರು ವೆನಿಸ್ ಗೆ ಸ್ಥಳಾಂತರಗೊಂಡರು, ಅಲ್ಲಿ ಅವರು ಇನ್ಸ್ಟಿಟ್ಯೂಟೋ ಡಿ ಬೆಲ್ಲೆ ಆರ್ಟಿಯಲ್ಲಿ ಅಧ್ಯಯನ ಮಾಡಲು ದಾಖಲಾದರು.
ವೆನಿಸ್ ನಲ್ಲಿ ಅವರು ಮೊದಲ ಬಾರಿ ಹಶಿಶ್ ನ್ನು ಸೇದಿದರು, ಹಾಗು ಓದುವುದಕ್ಕೆ ಬದಲಾಗಿ, ನಗರದಲ್ಲಿ ಅಪಖ್ಯಾತಿ ಹೊಂದಿದ್ದ ಭಾಗಗಳಲ್ಲಿ ಸಮಯ ಕಳೆಯಲು ಆರಂಭಿಸಿದರು. ಬೆಳವಣಿಗೆಯಾಗುತ್ತಿರುವ ಅವರ ಕಲಾತ್ಮಕ ಶೈಲಿಯ ಮೇಲೆ ಈ ಜೀವನಶೈಲಿಯ ಆಯ್ಕೆಗಳ ಪರಿಣಾಮವು ಊಹೆಗೆ ಎಡೆ ಮಾಡಿಕೊಟ್ಟಿತು. ಆದಾಗ್ಯೂ ಈ ಆಯ್ಕೆಗಳು ಸರಳವಾದ ಹದಿಹರೆಯದ ಬಂಡಾಯಗಿಂತ ಹೆಚ್ಚಾಗಿ, ಅಥವಾ ಆ ಅವಧಿಯಲ್ಲಿ ಕಲಾವಿದರಿಂದ ಬಹುತೇಕವಾಗಿ ನಿರೀಕ್ಷಿಸಲಾಗುತ್ತಿದ್ದ ಸವಕಲಾದ ಸುಖೈಕ ವಾದ ಹಾಗು ಸ್ವೈರಾಚಾರಕ್ಕಿಂತ ಹೆಚ್ಚಾಗಿತ್ತು; ಜೀವನದ ಜರ್ಜರಿತ ಸ್ಥಿತಿಯ ಬಗೆಗಿನ ಅವರ ಅನ್ವೇಷಣೆಯು, ನಿಯೆಟ್ಜ್ಸ್ಚೆಯವರ ತತ್ತ್ವಗಳನ್ನು ಒಳಗೊಂಡಂತೆ ಮೂಲಭೂತ ತತ್ತ್ವಗಳ ಬಗ್ಗೆ ಅವರ ಮೆಚ್ಚಿಕೆಯಲ್ಲಿ ದೃಢವಾಗಿ ಸ್ಥಾಪನೆಯಾಗಿರಬಹುದೆಂದು ಕಂಡುಬರುತ್ತದೆ.
ಅವರು ಚಿತ್ರ ರಚನೆಯನ್ನು ಮುಂದುವರೆಸಿದರೂ ಸಹ, ಮೊಡಿಗ್ಲಿಯನಿಯವರ ಆರೋಗ್ಯವು ತ್ವರಿತವಾಗಿ ಕ್ಷೀಣಿಸಿತು, ಹಾಗು ಮದ್ಯಪಾನದಿಂದ-ಉಂಟಾಗುತ್ತಿದ್ದ ತಾತ್ಕಾಲಿಕ ವಿಸ್ಮೃತಿಯು ಪದೇ ಪದೇ ಕಾಡುತ್ತಿತ್ತು.
ಆಗ ೧೯೨೦ರಲ್ಲಿ, ಹಲವಾರು ದಿನಗಳಿಂದ ಅವರನ್ನು ಕಾಣದ, ಅವರ ಕೆಳಮನೆಯವರು ಇವರ ಮನೆಗೆ ಬಂದರು, ಹಾಗು ಹಾಸಿಗೆಯಲ್ಲಿದ್ದ ಭಾವೊನ್ಮತ್ತರಾದ ಮೊಡಿಗ್ಲಿಯನಿ, ಒಂಬತ್ತು ತಿಂಗಳ ಬಸುರಿಯಾಗಿದ್ದ ಹೆಬುಟರ್ನೆಯ ಕೈಹಿಡಿದುಕೊಂಡಿರುವುದನ್ನು ಕಂಡರು. ಅವರು ವೈದ್ಯರಿಗೆ ಕರೆ ಕಳುಹಿಸಿದರಾದರೂ, ಪರಿಸ್ಥಿತಿಯು ಕೈಮೀರಿ ಹೋಗಿತ್ತು, ಮೊಡಿಗ್ಲಿಯನಿ ವಾಸಿ ಮಾಡಲಾಗದ ಟ್ಯೂಬರ್ಕ್ಯುಲರ್ ಮೆನಿನ್ಜೈಟಿಸ್ ನಿಂದ ಸಾವಿನ ಅಂಚನ್ನು ತಲುಪಿದ್ದರು.
ಜನವರಿ ೨೪, ೧೯೨೦ರಲ್ಲಿ ಮೊಡಿಗ್ಲಿಯನಿ ಸಾವನ್ನಪ್ಪಿದರು. ಅಂತ್ಯಸಂಸ್ಕಾರದಲ್ಲಿ ಅಪಾರ ಜನರು ಪಾಲ್ಗೊಂಡರು, ಮೊಂಟ್ಮಾರ್ಟ್ರೆ ಹಾಗು ಮೊಂಟ್ಪಾರ್ನಸ್ಸೆಯಿಂದ ಕಲಾವಿದ ಸಮುದಾಯಕ್ಕೆ ಸೇರಿದ ಹಲವರು ಅಂತ್ಯ ಸಂಸ್ಕಾರದಲ್ಲಿ ಪಾಲ್ಗೊಂಡರು.
ಹೆಬುಟರ್ನೆಯನ್ನು ಆಕೆಯ ತವರು ಮನೆಯವರು ಕರೆದೊಯ್ದರು, ದುಃಖದಿಂದ ಹೊರಬರದ ಆಕೆ, ಮೊಡಿಗ್ಲಿಯನಿಯ ಸಾವಿನ ಎರಡು ದಿನಗಳ ನಂತರ ಮನೆಯ ಐದನೇ ಮಹಡಿಯಿಂದ ಜಿಗಿದು, ಇನ್ನೂ ಜಗತ್ತನ್ನು ಕಾಣದ ಮಗುವಿನೊಂದಿಗೆ ಸಾವನ್ನಪ್ಪುತ್ತಾಳೆ. ಪೆರೇ ಲಚೈಸೆ ಸ್ಮಶಾನದಲ್ಲಿ ಮೊಡಿಗ್ಲಿಯನಿಯ ಅಂತ್ಯಸಂಸ್ಕಾರ ನಡೆಸಲಾಯಿತು. ಹೆಬುಟರ್ನೆಯನ್ನು ಪ್ಯಾರಿಸ್ ಸಮೀಪದ ಸಿಮೆಟಿಯೇರೆ ಡೆ ಬಗ್ನಯೂಕ್ಸ್ ನಲ್ಲಿ ಅಂತ್ಯ ಸಂಸ್ಕಾರ ಮಾಡಲಾಗುತ್ತದೆ, ಹಾಗು ೧೯೩೦ರ ತನಕವೂ ಆಕೆಯ ದೇಹವನ್ನು ಮೊಡಿಗ್ಲಿಯನಿಯವರ ಸಮಾಧಿಯ ಪಕ್ಕದಲ್ಲಿ ಇರಿಸಲು ಆಕೆಯ ಕೆರಳಿದ ಕುಟುಂಬವು ಒಪ್ಪಿರಲಿಲ್ಲ. ಇಬ್ಬರ ಗೌರವಾರ್ಥವಾಗಿ ಒಂದೇ ಒಂದು ಸಮಾಧಿಶಿಲೆಯಿದೆ. ಅವರ ಸಮಾಧಿಲೇಖವು ಈ ರೀತಿಯಾಗಿದೆ: "ಜೀವನದ ಉಚ್ಛ್ರಾಯಸ್ಥಿತಿಯಲ್ಲಿರುವಾಗಲೇ ಸಾವಿಗೆ ಗುರಿಯಾದರು." ಆಕೆಯ ಸಮಾಧಿಲೇಖದಲ್ಲಿ: "ಉತ್ಕಟವಾದ ತ್ಯಾಗ ಮಾಡಿದ ನಿಷ್ಠ ಸಂಗಾತಿ."
ಮೊಡಿಗ್ಲಿಯನಿ ನಿರ್ಗತಿಕರಾಗಿ ಹಾಗು ನಿರ್ಧನರಾಗಿ ಮರಣವನ್ನಪ್ಪಿದರು-ತಮ್ಮ ಜೀವಿತಾವಧಿಯಲ್ಲಿ ಕೇವಲ ಒಂದೇ ಒಂದು ಏಕವ್ಯಕ್ತಿ ಪ್ರದರ್ಶನವನ್ನು ನೀಡುವುದರ ಜೊತೆಗೆ ಹೊಟೇಲುಗಳಲ್ಲಿ ತಮ್ಮ ಚಿತ್ರಗಳನ್ನು ಮಾರಿ ಊಟ ಪಡೆಯುತ್ತಿದ್ದರು. ಅವರ ಮರಣದ ನಂತರ ಅವರ ಖ್ಯಾತಿಯು ಉತ್ತುಂಗಕ್ಕೇರಿತು. ಅವರ ಬದುಕನ್ನು ಕುರಿತು ಒಂಬತ್ತು ಕಾದಂಬರಿಗಳು, ಒಂದು ನಾಟಕ, ಒಂದು ಸಾಕ್ಷ್ಯಚಿತ್ರ ಹಾಗು ಮೂರು ಚಲನಚಿತ್ರಗಳು ಬಿಡುಗಡೆಯಾಗಿವೆ. ನವೆಂಬರ್ ೨೦೧೦ರಲ್ಲಿ, ೧೯೧೭ರ ಸುಮಾರಿನಲ್ಲಿ ರಚಿಸಲಾದ ನಗ್ನ ಚಿತ್ರಗಳ ಸರಣಿಯಲ್ಲಿ, ಅಮೆಡೆಯೋ ಮೊಡಿಗ್ಲಿಯನಿಯವರು ರಚಿಸಿದ ನಗ್ನ ಚಿತ್ರವು, ನ್ಯೂಯಾರ್ಕ್ ನ ಒಂದು ಹರಾಜಿನಲ್ಲಿ $೬೮.೯ ದಶಲಕ್ಷ ಕ್ಕೂ ಅಧಿಕ ಮೊತ್ತಕ್ಕೆ ಮಾರಾಟವಾಯಿತು-ಇದು ಈ ಕಲಾವಿದನ ರಚನೆಗೆ ಸಂದಾಯವಾದ ಅಧಿಕ ಮೊತ್ತವಾಗಿ ದಾಖಲೆಯಾಗಿದೆ. "ಲಾ ಬೆಲ್ಲೆ ರೊಮೈನ್" ಕೃತಿಯು ಹರಾಜಿನಲ್ಲಿ, ಅಂದಾಜು $೪೦ ದಶಲಕ್ಷ ಕ್ಕೆ ಮಾರಾಟವಾಯಿತು.
ಈ ವರ್ಷದ ಆರಂಭದಲ್ಲಿ ಪ್ಯಾರಿಸ್ ನಲ್ಲಿ ದಾಖಲಾದ ಮೊಡಿಗ್ಲಿಯನಿಯವರ ಹಿಂದಿನ ಹರಾಜು ದಾಖಲೆಯು ೪೩.೨ ದಶಲಕ್ಷ ಯುರೋಗಳಾಗಿತ್ತು. ಇವರ ಮತ್ತೊಂದು ವರ್ಣಚಿತ್ರ-ಜೆಯನ್ನೆ ಹೆಬುಟರ್ನೆ - ತಮ್ಮ ಪ್ರಿಯತಮೆಗಾಗಿ ಚಿತ್ರಿಸಿದ ಮೊದಲ ವರ್ಣಚಿತ್ರಗಳಲ್ಲಿ ಒಂದೆನಿಸಿದೆ. ಇದು $೧೯.೧ ದಶಲಕ್ಷ ಕ್ಕೆ ಮಾರಾಟವಾಯಿತು, ಇದು ಅಂದಾಜಿಸಲಾದ $೯–೧೨ ದಶಲಕ್ಷ ಕ್ಕೂ ಅಧಿಕವಾಗಿತ್ತು.
ಮೊಡಿಗ್ಲಿಯನಿ, ಇಟಲಿಯ ಲಿವೊರ್ನೊನಲ್ಲಿ ಒಂದು ಯೆಹೂದಿ ಕುಟುಂಬದಲ್ಲಿ ಜನಿಸಿದರು. ಬಂದರು ನಗರವಾಗಿದ್ದ ಲಿವೊರ್ನೊ, ಧರ್ಮದ ಹೆಸರಿನಲ್ಲಿ ಹಿಂಸೆಗೊಳಪಟ್ಟ ಜನರಿಗೆ ಆಶ್ರಯ ನೀಡಿತ್ತು, ಜೊತೆಗೆ ದೊಡ್ಡ ಸಂಖ್ಯೆಯ ಯೆಹೂದಿ ಸಮುದಾಯಕ್ಕೆ ನೆಲೆಯಾಗಿತ್ತು. ಇವರ ತಾಯಿಯ ಮುತ್ತಾತನ ತಂದೆ, ಸಾಲೊಮನ್ ಗಾರ್ಸಿನ್, ಒಬ್ಬ ನಿರಾಶ್ರಿತನಾಗಿ ೧೮ನೇ ಶತಮಾನದಲ್ಲಿ ಲಿವೊರ್ನೊಗೆ ವಲಸೆ ಬಂದಿದ್ದರು.
ಮೊಡಿಗ್ಲಿಯನಿ, ಫ್ಲಮಿನಿಯೋ ಮೊಡಿಗ್ಲಿಯನಿ ಹಾಗು ಆತನ ಫ್ರೆಂಚ್ ಪತ್ನಿ ಯುಜೆನಿಯಾ ಗಾರ್ಸಿನ್ ರ ನಾಲ್ಕನೇ ಮಗ. ಈತನ ತಂದೆ ಒಬ್ಬ ಲೇವಾದೇವಿದಾರನಾಗಿ, ಹಣ-ವಿನಿಮಯಗಾರನಾಗಿದ್ದರು, ಆದರೆ ಇವರ ವ್ಯಾಪಾರವು ದಿವಾಳಿಯೆದ್ದ ನಂತರ, ಕುಟುಂಬವು ಬಡತನದಲ್ಲಿ ಮುಳುಗಿತು. ಅಮೆಡೆಯೋನ ಜನನವು, ವಿನಾಶದ ಅಂಚಿನಲ್ಲಿದ್ದ ಕುಟುಂಬವನ್ನು ರಕ್ಷಿಸಿತು, ಪ್ರಾಚೀನ ಕಾನೂನಿನ ಪ್ರಕಾರ, ಸಾಲ ನೀಡಿದವರು, ಗರ್ಭಿಣಿ ಹೆಂಗಸಿನ ಅಥವಾ ನವಜಾತ ಶಿಶುವಿನ ತಾಯಿಯ ಮಂಚವನ್ನು ವಶಪಡಿಸಿಕೊಳ್ಳುವಂತಿರಲಿಲ್ಲ. ಯೂಜೆನಿಯಾಗೆ ಹೆರಿಗೆ ನೋವು ಕಾಣಿಸಿಕೊಂಡ ತಕ್ಷಣವೇ ಏಜೆಂಟರುಗಳು ಮನೆಯನ್ನು ಪ್ರವೇಶಿಸಿದರು; ಕುಟುಂಬವು ತಮ್ಮ ಅತ್ಯಂತ ಅಮೂಲ್ಯ ಸೊತ್ತನ್ನು ಆಕೆ ಮೇಲೆ ಹೇರಿ ಅದನ್ನು ರಕ್ಷಿಸಿಕೊಂಡಿತು.
ಮೊಡಿಗ್ಲಿಯನಿ ತಮ್ಮ ತಾಯಿಯೊಂದಿಗೆ ನಿಕಟ ಸಂಬಂಧ ಹೊಂದಿದ್ದರು, ಹತ್ತು ವರ್ಷಗಳಾಗುವವರೆಗೂ ಅವರಿಗೆ ಮನೆಯಲ್ಲಿ ಆಕೆ ಪಾಠ ಹೇಳಿಕೊಡುತ್ತಿದ್ದಳು. ತಮ್ಮ ಹನ್ನೊಂದನೇ ವರ್ಷದಲ್ಲಿ ಫ್ಲೂರಿಸಿಗೆ(ಫ್ಲೂರದ ಉರಿಯೂತದಿಂದ ಎದೆ ಅಥವಾ ಪಕ್ಕೆಯಲ್ಲಿ ನೋವು, ಜ್ವರ ಕಾಣಿಸಿಕೊಂಡು, ಕೆಲವು ವೇಳೆ ಫ್ಲೂರದ ಪದರಗಳ ಮಧ್ಯೆ ಚೀಲದಂತಿರುವೆಡೆ ದ್ರವ ತುಂಬಿಕೊಂಡು ಉಸಿರಾಡಲು ಕಷ್ಟ ಕೊಡುವ ಒಂದು ವ್ಯಾಧಿ) ತುತ್ತಾದ ನಂತರ ಆರೋಗ್ಯ ಸಮಸ್ಯೆಗಳು ಆವರಿಸಿದವು, ಇದಾದ ಸ್ವಲ್ಪ ವರ್ಷಗಳ ನಂತರ ಟೈಫಾಯ್ಡ್ ಜ್ವರ ಅವರನ್ನು ಕಾಡಿತು. ಹದಿನಾರನೇ ವಯಸ್ಸಿನಲ್ಲಿ ಮತ್ತೊಮ್ಮೆ ಅವರಿಗೆ ಆರೋಗ್ಯದ ಸಮಸ್ಯೆ ಕಾಡಿತು, ಅದೇ ಆಗ ಇದು ಕ್ಷಯ ರೋಗಕ್ಕೆ ತಿರುಗುತ್ತದೆ, ವ್ಯಾಧಿಯು ನಂತರದಲ್ಲಿ ಅವರ ಜೀವಕ್ಕೆ ಮಾರಕವಾಗಿ ಪರಿಣಮಿಸಿತು. ಎರಡನೇ ಬಾರಿ ಫ್ಲೂರಿಸಿಯಿಂದ ಮೊಡಿಗ್ಲಿಯನಿ ಚೇತರಿಸಿಕೊಂಡ ನಂತರ, ಅವರ ತಾಯಿ ಅವರನ್ನು ದಕ್ಷಿಣ ಇಟಲಿಗೆ ಪ್ರವಾಸಕ್ಕಾಗಿ ಕರೆದೊಯ್ಯುತ್ತಾಳೆ: ನೇಪಲ್ಸ್, ಕಾಪ್ರಿ, ರೋಮ್ ಹಾಗು ಅಮಾಲ್ಫಿ, ಹಾಗು ನಂತರದಲ್ಲಿ ಉತ್ತರದಲ್ಲಿದ್ದ ಫ್ಲಾರೆನ್ಸ್ ಹಾಗು ವೆನಿಸ್ ಗೆ ಅವರು ಪ್ರಯಾಣಿಸುತ್ತಾರೆ.
ಕಲೆಯನ್ನು ಒಂದು ವೃತ್ತಿಯಾಗಿ ಮುಂದುವರಿಸುವ ಅವರ ಸಾಮರ್ಥ್ಯಕ್ಕೆ ಅವರ ತಾಯಿ ಹಲವು ರೀತಿಯಲ್ಲಿ ಕಾರಣರಾಗುತ್ತಾಳೆ. ಅವರ ಹನ್ನೊಂದನೇ ವಯಸ್ಸಿನಲ್ಲಿ, ಆಕೆ ತನ್ನ ದಿನಚರಿಯಲ್ಲಿ ಈ ರೀತಿ ಬರೆಯುತ್ತಾಳೆ:
ಬಳಿಕ ೧೯೦೬ರಲ್ಲಿ ಮೊಡಿಗ್ಲಿಯನಿ ಪ್ಯಾರಿಸ್ ಗೆ ಸ್ಥಳಾಂತರಗೊಳ್ಳುತ್ತಾರೆ, ಅವತ್ತಿನ ದಿನಗಳಲ್ಲಿ ಪ್ಯಾರಿಸ್ ನವ್ಯ-ಪ್ರಯೋಗಕ್ಕೆ ಪ್ರಮುಖ ಕೇಂದ್ರವೆನಿಸಿರುತ್ತದೆ. ವಾಸ್ತವವಾಗಿ, ಕಲಾತ್ಮಕ ಪ್ರಯೋಗಪರೀಕ್ಷಾ ಕೇಂದ್ರಕ್ಕೆ ಅವರ ಆಗಮನವು ಇಬ್ಬರು ಇತರ ವಿದೇಶಿ ಕಲಾವಿದರ ಆಗಮನದೊಂದಿಗೆ ಒಂದಾಯಿತು, ಇವರಿಬ್ಬರೂ ಸಹ ಕಲಾ ಪ್ರಪಂಚದಲ್ಲಿ ತಮ್ಮ ಛಾಪನ್ನು ಮೂಡಿಸುತ್ತಾರೆ: ಗಿನೋ ಸೆವೆರಿನಿ ಹಾಗು ಜುವಾನ್ ಗ್ರಿಸ್.
ಅವರು ಲೆ ಬಾತೆಯು-ಲವೊಯಿರ್ ನಲ್ಲಿ ನೆಲೆಸುತ್ತಾರೆ, ಮೊಂಟ್ಮಾಟ್ರೆಯಲ್ಲಿರುವ ಈ ಸ್ಥಳವು ಹಣವಿಲ್ಲದ ಕಲಾವಿದರ ಬೀಡಾಗಿರುತ್ತದೆ, ಅಲ್ಲಿ ಇವರು ರುಯೇ ಕೌಲೈನ್ಕೋರ್ಟ್ ನಲ್ಲಿರುವ ಒಂದು ಸ್ಟುಡಿಯೋ ಬಾಡಿಗೆಗೆ ಪಡೆಯುತ್ತಾರೆ. ಮೊಂಟ್ಮಾರ್ಟ್ರೆಯ ಈ ಕಲಾವಿದರ ವಸತಿ ನೆಲೆಯು, ಸಾಮಾನ್ಯವಾಗಿ ಬಡತನದಿಂದ ಕೂಡಿರುತ್ತದೆ. ಆರಂಭದಲ್ಲಿ ಮೊಡಿಗ್ಲಿಯನಿ ಎಲ್ಲರೂ ತಾವೊಬ್ಬ, ಸಿರಿ ಸಂಪತ್ತು ಕಳೆದುಕೊಂಡ ಶ್ರೀಮಂತ ಕುಟುಂಬದಿಂದ ಬಂದಿರಬೇಕು ಎಂದು ಭಾವಿಸಲು ಅಂತಹ ವ್ಯಕ್ತಿಯ ಚಹರೆಯನ್ನು ಹೊಂದಿದರು: ಅವರ ಬಟ್ಟೆಬೀರುವು ಯಾವುದೇ ಆಡಂಬರವಿಲ್ಲದೆ ನೀಟಾಗಿತ್ತು, ಹಾಗು ಅವರು ಬಾಡಿಗೆಗೆ ಪಡೆದ ಸ್ಟುಡಿಯೋ, ಪ್ಲಷ್ ಪರದೆ ಹಾಗು ನವೋದಯದ ಅನುಕೃತವಾಗಿಯಲ್ಲದೇ ಉತ್ತಮವಾಗಿ ಅನುವುಗೊಂಡ ಅಭಿರುಚಿಯುಳ್ಳ ವ್ಯಕ್ತಿಯ ಸೂಕ್ತ ಶೈಲಿಯಿಂದ ನಿಯೋಜಿತವಾಗಿತ್ತು. ಅವರು ಶೀಘ್ರದಲ್ಲೇ ಬೋಹೆಮಿಯನ್ ಕಲಾವಿದನ ವೇಷ ಧರಿಸಲು ಪ್ರಯತ್ನಿಸಿದರು, ಆದರೆ, ಅವರ ಕಂದು ಬಣ್ಣದ ಒರಟು ಹುರಿಬಟ್ಟೆಗಳು, ಕಡುಗೆಂಪು ಬಣ್ಣದ ಕಂಠವಸ್ತ್ರ ಹಾಗು ಕಪ್ಪು ಬಣ್ಣದ ದೊಡ್ಡ ಟೋಪಿಯೊಂದಿಗೆ ಕಷ್ಟದಲ್ಲೇ ಜೀವನ ಕಳೆದ ಕೊಳೆಗೇರಿಯವರಂತೆ ಒಮ್ಮೊಮ್ಮೆ ತೋರ್ಪಡಿಸಿಕೊಳ್ಳುತ್ತಿದ್ದರು.
ಪ್ಯಾರಿಸ್ ಗೆ ಅವರು ಸ್ಥಳಾಂತರಗೊಂಡ ಹೊಸದರಲ್ಲಿ, ನಿಯಮಿತವಾಗಿ ತಮ್ಮ ತಾಯಿಗೆ ಪತ್ರ ಬರೆಯುತ್ತಿದ್ದರು. ಅಕಾಡೆಮಿ ಕಾಲರೋಸ್ಸಿಯಲ್ಲಿ ತಮ್ಮ ಅಭಿರುಚಿಯ ನಗ್ನ ಚಿತ್ರಗಳನ್ನು ಬಿಡಿಸುತ್ತಿದ್ದರು, ಹಾಗು ವಿರಾಮವಾಗಿ ವೈನ್ ನ್ನು ಕುಡಿಯುತ್ತಿದ್ದರು. ಅವರನ್ನು ಬಲ್ಲವರು ಅವರೊಬ್ಬ ಸಾಂಘಿಕ ಸಮಾಜದೆಡೆ ವಿರೋಧ ತೋರುವ,ಏಕಾಂಗಿತನೆಡೆಗೆ ಒಲವು ಹೊಂದಿರುವ, ಬಿಗುಮಾನದ ವ್ಯಕ್ತಿಯೆಂದು ಪರಿಗಣಿಸುತ್ತಿದ್ದರು. ಪಿಕಾಸ್ಸೋರನ್ನು ಸಂಧಿಸಿ ಆಗ ಅವರನ್ನೇ ಟೀಕಿಸಿದ್ದಕ್ಕೆ ಮೊಡಿಗ್ಲಿಯನಿ ಪ್ರಸಿದ್ಧರಾದರು.ಆ ಸಮಯದಲ್ಲಿ ಪಿಕಾಸ್ಸೋ ತಮ್ಮ ವಿಶಿಷ್ಟ ಗುರುತಾದ ಕಾರ್ಮಿಕನ ವಸ್ತ್ರಗಳನ್ನು ಧರಿಸಿದ್ದರು, ವ್ಯಕ್ತಿಯು ವಿಶಿಷ್ಟ ಸಾಮರ್ಥ್ಯಗಳನ್ನು ಹೊಂದಿದ್ದರೂ, ಅವರ ಒರಟಾದ ಚಹರೆಯು ಇದನ್ನು ಸಮರ್ಥಿಸುತ್ತಿರಲಿಲ್ಲ.
ತಮ್ಮ ಹಿಂದಿನ ಅಸ್ತಿತ್ವವನ್ನು ಈ ರೀತಿ ರೋಷಾವೇಶದಿಂದ ತಿರಸ್ಕಾರ ಮಾಡುವುದರ ಹಿಂದಿರುವ ಪ್ರಚೋದನೆಯು, ಗಮನಾರ್ಹ ಊಹೆಗೆ ಎಡೆ ಮಾಡಿಕೊಟ್ಟಿದೆ. ಸ್ವತಃ ತಮ್ಮನ್ನು ತಾವು ನಾಶಪಡಿಸಿಕೊಳ್ಳುವ ಪ್ರವೃತ್ತಿಯು ಅವರ ಕ್ಷಯರೋಗದ ಕಾರಣದಿಂದ ಹುಟ್ಟಿಕೊಂಡಿರಬಹುದು, ಹಾಗು ಮುಖ್ಯವಾಗಿ ಕಾಯಿಲೆಯು ಅವರನ್ನು ಚಿಕ್ಕ ವಯಸ್ಸಿನಲ್ಲೇ ಸಾವಿನ ಅಂಚಿಗೆ ದೂಡಿತ್ತೆಂಬ ತಿಳಿವು ; ಕಲಾವಿದರ ಸಮೂಹದೊಳಗೆ, ಹಲವರು ಇದೇ ರೀತಿಯಾದ ಅಭಿಪ್ರಾಯ ಹೊಂದಿದ್ದರು, ಹಾಗು ಇದಕ್ಕೆ ಮಾದರಿಯಾದ ಪ್ರತಿಕ್ರಿಯೆಯೆಂದರೆ, ಜೀವನವು ಕೊನೆಗೊಳ್ಳುವ ಮೊದಲು ಅದನ್ನು ಪೂರ್ತಿಯಾಗಿ ಅನುಭವಿಸುವುದು, ಅದರಲ್ಲೂ ಮುಖ್ಯವಾಗಿ ತಮ್ಮನ್ನು-ತಾವೇ ನಾಶಮಾಡಿಕೊಳ್ಳುವ ಕ್ರಿಯೆಗಳ ಮೂಲಕ ಅದನ್ನು ಅನುಭವಿಸುವುದು. ಮೊಡಿಗ್ಲಿಯನಿಯವರ ಇಂತಹ ವರ್ತನೆಯು ಮನ್ನಣೆಯ ಕೊರತೆಯಿಂದ ಉಂಟಾಗಿರಬಹುದು; ಅವರು ಉಟ್ರಿಲ್ಲೋ ಹಾಗು ಸೌಟಿನೆಯಂತಹ ಕಲಾವಿದರ ಸಹವಾಸ ಮಾಡಿದರು; ತಮ್ಮ ಸಹೋದ್ಯೋಗಿಗಳಿಂದ ತಮ್ಮ ಕೃತಿಗಳ ಮೆಚ್ಚಿಕೆ ಹಾಗು ಮೌಲ್ಯೀಕರಿಸಲು ಪ್ರಯತ್ನಪಟ್ಟರು.
ಮೊಡಿಗ್ಲಿಯನಿಯವರ ವರ್ತನೆಯು ಬೋಹೆಮಿಯನ್ ವಾತಾವರಣದಾಚೆಗೂ ಪ್ರತ್ಯೇಕವಾಗಿ ನಿಲ್ಲುತ್ತಿತ್ತು: ಅವರು ಅನೇಕ ಪ್ರಣಯ ಪ್ರಸಂಗಗಳನ್ನು ಹೊಂದಿದ್ದರು.ಅಧಿಕ ಮದ್ಯಪಾನ, ಹಾಗು ಅಬ್ಸಿನ್ತೆ ಹಾಗು ಮಾದಕ ದ್ರವ್ಯ ಹಶಿಶ್ ನ್ನು ಬಳಸುತ್ತಿದ್ದರು. ಕುಡಿತದ ಅಮಲಿನಲ್ಲಿ, ಅವರು ಕೆಲವೊಂದು ಬಾರಿ ಸಾಮಾಜಿಕ ಕೂಟಗಳಲ್ಲಿ ತಮ್ಮನ್ನು ತಾವು ಬೆತ್ತಲೆಗೊಳಿಸಿಕೊಳ್ಳುತ್ತಿದ್ದರು. ಅವರು ದುರಂತ ಕಲಾವಿದನ ಮೂರ್ತರೂಪವಾದರು, ಹೆಚ್ಚುಕಡಿಮೆ ದಂತಕಥೆಯಾಗಿದ್ದ ದಿವಂಗತ ವಿನ್ಸೆಂಟ್ ವ್ಯಾನ್ ಗೊಗ್ಹ್ ರ ಮಾದರಿಯಾದರು.
ಬಳಿಕ ೧೯೨೦ರಲ್ಲಿ, ಮೊಡಿಗ್ಲಿಯನಿಯವರ ವೃತ್ತಿಜೀವನದ ಹಾದಿ ಹಾಗು ಮೊಡಿಗ್ಲಿಯನಿಯವರ ಶೈಲಿಯ ಸೃಷ್ಟಿಪರ್ವಕ್ಕೆ ಹಶಿಶ್ ಹಾಗು ಅಬ್ಸಿನ್ತೆ ಕಾರಣವೆಂದು ಹೇಳುವ ಆಂಡ್ರೆ ಸಾಲ್ಮನ್ ರ ಹೇಳಿಕೆಗಳನ್ನು ಅನುಸರಿಸಿ; ಹಲವರು ಮಾದಕದ್ರವ್ಯ ಹಾಗು ಬೋಹೆಮಿಯನ್ ಆಧಿಕ್ಯದ ಹಾದಿಯನ್ನು ತುಳಿಯುವುದರ ಮೂಲಕ ಅವರ ಮಾದರಿಯ "ಯಶಸ್ಸಿಗಾಗಿ" ಪ್ರಯತ್ನಿಸಿದರು. ಅಶುದ್ಧವಾಗಿ, ಸಾಲ್ಮನ್-ಮೊಡಿಗ್ಲಿಯನಿ, ಕುಡಿತದ ಅಮಲಿನಲ್ಲಿರುವಾಗ ಸಂಪೂರ್ಣವಾಗಿ ಒಬ್ಬ ರಸ್ತೆಬದಿಯ ಕಲಾವಿದನೆಂದು ವಾದಿಸುತ್ತಾರೆ.
ಪ್ಯಾರಿಸ್ ಗೆ ಸ್ಥಳಾಂತರಗೊಂಡ ಆರಂಭಿಕ ವರ್ಷಗಳಲ್ಲಿ, ಮೊಡಿಗ್ಲಿಯನಿ ತೀವ್ರ ಗತಿಯಲ್ಲಿ ಕೆಲಸ ಮಾಡುತ್ತಿದ್ದರು. ಅವರು ಸತತವಾಗಿ ರೇಖಾಚಿತ್ರಗಳನ್ನು ಬಿಡಿಸುತ್ತಿದ್ದರು, ಒಂದು ದಿನಕ್ಕೆ ಸುಮಾರು ನೂರು ರೇಖಾಚಿತ್ರಗಳನ್ನು ಬಿಡಿಸುತ್ತಿದ್ದರು. ಆದಾಗ್ಯೂ, ಅವರ ಹಲವು ಕೃತಿಗಳು ನಾಪತ್ತೆಯಾಗಿವೆ-ಅವುಗಳು ಕಳಪೆ ಮಟ್ಟದ್ದವೆಂದು ಕೆಲವೊಂದನ್ನು ಅವರೇ ನಾಶ ಪಡಿಸಿದ್ದಾರೆ. ಮತ್ತೆ ಕೆಲವುಗಳನ್ನು ಅವರು ಪದೇ ಪದೇ ಬದಲಾಯಿಸುತ್ತಿದ್ದ ಮನೆಗಳಲ್ಲಿ ಬಿಟ್ಟಿರುತ್ತಾರೆ, ಅಥವಾ ತಮ್ಮ ಗೆಳತಿಯರಿಗೆ ನೀಡಿದ್ದರು, ಅವುಗಳನ್ನು ಅವರು ತಮ್ಮಲ್ಲಿ ಜೋಪಾನವಾಗಿ ಇರಿಸಿಕೊಳ್ಳುತ್ತಿರಲಿಲ್ಲ.
ಅವರು ಮೊದಲಿಗೆ ಹೆನ್ರಿ ಡೆ ಟೌಲೌಸೆ-ಲೌಟ್ರೆಕ್ ರ ಕೃತಿಗಳೆಡೆಗೆ ಆಕರ್ಷಿತರಾಗುತ್ತಾರೆ, ಆದರೆ ೧೯೦೭ರ ಸುಮಾರಿಗೆ ಅವರು ಪಾಲ್ ಸೆಜನ್ನೆಯವರೆಡೆಗೆ ಆಕರ್ಷಿತರಾಗುತ್ತಾರೆ. ಅಂತಿಮವಾಗಿ ಅವರು ತಮ್ಮದೇ ಆದ ವಿಶಿಷ್ಟ ಶೈಲಿಯನ್ನು ಅಭಿವೃದ್ಧಿಪಡಿಸುತ್ತಾರೆ, ಇದನ್ನು ಇತರ ಕಲಾವಿದರ ಕೃತಿಗಳೊಂದಿಗೆ ಸಮರ್ಪಕವಾಗಿ ವರ್ಗೀಕರಣ ಮಾಡಲು ಸಾಧ್ಯವಾಗುವುದಿಲ್ಲ.
ಹೀಗೆ ೧೯೧೦ರಲ್ಲಿ ಅವರು ತಮ್ಮ ಜೀವನದಲ್ಲಿ ಗಂಭೀರವಾಗಿ ಮೊದಲ ಬಾರಿಗೆ ತಮ್ಮ ೨೬ನೇ ವಯಸ್ಸಿನಲ್ಲಿ ರಷ್ಯನ್ ಕವಯಿತ್ರಿ ಅನ್ನಾ ಅಕ್ಹ್ಮಟೋವರ ಪ್ರೇಮದ ಬಲೆಯಲ್ಲಿ ಬೀಳುತ್ತಾರೆ. ಅವರಿಬ್ಬರ ಸ್ಟುಡಿಯೋಗಳು ಒಂದೇ ಕಟ್ಟಡದಲ್ಲಿ ಇರುತ್ತವೆ, ಹಾಗು ಆದಾಗ್ಯೂ, ೨೧ ವರ್ಷ ವಯಸ್ಸಿನ ಅನ್ನಾ ಆಗಷ್ಟೇ ಮದುವೆಯಾಗಿದ್ದರೂ, ಅವರಿಬ್ಬರೂ ಸಂಬಂಧವನ್ನು ಮುಂದುವರೆಸುತ್ತಾರೆ. ಕಪ್ಪು ಕೂದಲಿನೊಂದಿಗೆ ಎತ್ತರವಾಗಿದ್ದು , ಬಿಳಿಚಿಕೊಂಡ ಚರ್ಮ ಹಾಗು ಕಡು-ಹಸಿರು ಬಣ್ಣದ ಕಣ್ಣುಗಳನ್ನು ಹೊಂದಿದ್ದ ಈಕೆ, ಮೊಡಿಗ್ಲಿಯನಿಯ ಸೌಂದರ್ಯಪ್ರಜ್ಞೆಗೆ ಆದರ್ಶಪ್ರಾಯವಾಗಿದ್ದಳು, ಹಾಗು ಈ ಜೋಡಿ ಪರಸ್ಪರರಲ್ಲಿ ಮಗ್ನವಾಗಿತ್ತು. ಆದಾಗ್ಯೂ, ಒಂದು ವರ್ಷದ ನಂತರ, ಅನ್ನಾ ತನ್ನ ಪತಿಯಲ್ಲಿಗೆ ಹಿಂದಿರುಗುತ್ತಾಳೆ.
ಆ ಅವಧಿಯಲ್ಲಿ ಲೌಟ್ರೆಯಮೊಂಟ್ ರ ಕೃತಿಗಳೂ ಸಹ ಸಮಾನವಾಗಿ ಪ್ರಭಾವ ಬೀರುತ್ತಿದ್ದವು. ದಂಡನೆ ವಿಧಿಸಲಾದ ಈ ಕವಿಯ ಲೆಸ್ ಚಾಂಟ್ಸ್ ಡೆ ಮಾಲ್ಡೋರೋರ್ ಕೃತಿಯು ಮೊಡಿಗ್ಲಿಯನಿ ಪೀಳಿಗೆಯ ಪ್ಯಾರಿಸ್ಸಿನ ಅತಿ ವಾಸ್ತವಿಕಾವಾದಿಗಳಿಗೆ ಮೂಲ ಗ್ರಂಥವಾಯಿತು, ಹಾಗು ಈ ಪುಸ್ತಕವು ಮೊಡಿಗ್ಲಿಯನಿಗೆ ಎಷ್ಟು ಪ್ರಿಯವಾಯಿತೆಂದರೆ ಇದನ್ನು ಅವರು ಬಾಯಿಪಾಠ ಮಾಡುವ ಮಟ್ಟಕ್ಕೆ ಹೋದರು. ಲೌಟ್ರೆಯಮೊಂಟ್ ರ ಕವಿತೆಯು ವಿಲಕ್ಷಣವಾದ ಅಂಶಗಳ ಪಾರ್ಶ್ವ ಬದಿಯಿಂದ, ಹಾಗು ಹಿಂಸಾಸಕ್ತಿಯ ಕಲ್ಪನೆಗಳಿಂದ ಕೂಡಿದೆ; ತಮ್ಮ ಹರೆಯದ ಆರಂಭಿಕ ದಿನಗಳಲ್ಲಿ ಈ ಗ್ರಂಥದ ಬಗ್ಗೆ ಮೊಡಿಗ್ಲಿಯನಿ ಆಕರ್ಷಿತರಾದ ವಾಸ್ತವವು ಅವರ ಬೆಳವಣಿಗೆಯಾಗುತ್ತಿರುವ ಉತ್ತಮ ಅಭಿರುಚಿಗಳ ಬಗ್ಗೆ ಸೂಚನೆ ನೀಡುತ್ತದೆ. ಬೋದಿಲೈರ್ ಹಾಗು ಡಿ'ಅನ್ನುಂಜಿಯೋ, ಇದೇ ಮಾದರಿ ಯುವ ಕಲಾವಿದನನ್ನು, ಅಶುದ್ಧವಾದ ಸೌಂದರ್ಯದ ಬಗೆಗಿನ ತಮ್ಮ ಆಸಕ್ತಿ, ಹಾಗು ಸಾಂಕೇತಿಕ ಕಲ್ಪನೆಯ ಮೂಲಕ ಒಳನೋಟವನ್ನು ಅಭಿವ್ಯಕ್ತಿಸುವ ಮೂಲಕ ಗಮನ ಸೆಳೆಯುತ್ತಾರೆ.
ಮೊಡಿಗ್ಲಿಯನಿ, ಕಾಪ್ರಿಯಿಂದ ಗಿಗ್ಲಿಯಾಗೆ ವ್ಯಾಪಕವಾಗಿ ಬರೆಯುತ್ತಾರೆ, ಅಲ್ಲಿ ಕ್ಷಯ ರೋಗದಿಂದ ಚೇತರಿಸಿಕೊಳ್ಳಲು ಅವರಿಗೆ ಅವರ ತಾಯಿ ನೆರವು ನೀಡಿದರು. ಈ ಪತ್ರಗಳು, ಮೊಡಿಗ್ಲಿಯನಿಯವರ ಮನಸ್ಸಿನಲ್ಲಿ ಹುಟ್ಟುತ್ತಿದ್ದ ಕಲ್ಪನೆಗಳಿಗೆ ಒಂದು ಪ್ರಸಾರ ಸಾಧನವಾದವು. ಗಿಗ್ಲಿಯಾ, ಮೊಡಿಗ್ಲಿಯನಿಗಿಂತ ಏಳು ವರ್ಷಗಳಷ್ಟು ಹಿರಿಯರಾಗಿದ್ದರು, ಹಾಗು ಪ್ರಾಯಶಃ ಇವರು ಲಿವೊರ್ನೋನಲ್ಲಿ ಯುವಕ ಮೊಡಿಗ್ಲಿಯನಿಗೆ ಅವರ ವ್ಯಾಪ್ತಿಯನ್ನು ತೋರಿಸಿಕೊಟ್ಟಿರಬಹುದು. ಎಲ್ಲ ಬಾಲಪ್ರೌಢರ ಮಾದರಿ, ಮೊಡಿಗ್ಲಿಯನಿ ತಮಗಿಂತ ಹಿರಿಯ ವಯಸ್ಸಿನ ಸಹಚರರ ಸಹವಾಸ ಬಯಸುತ್ತಿದ್ದರು, ಹಾಗು ಅವರ ಹರೆಯದಲ್ಲಿ ಗಿಗ್ಲಿಯಾರ ಮಾತಿಗೆ ಕೇವಲ ಸಹಾನುಭೂತಿಯಿಂದ ಕಿವಿಗೊಡುತ್ತಿದ್ದರು. ಅದರಲ್ಲೂ ಪ್ರಮುಖವಾಗಿ ಅವರು ನಿಯಮಿತವಾಗಿ ಕಳುಹಿಸುತ್ತಿದ್ದ ಸಂಕೀರ್ಣ ವಿಷಯದ ಪತ್ರಗಳು, ಹಾಗು ಈ ಪತ್ರಗಳು ಇಂದಿಗೂ ಕಂಡುಬರುತ್ತವೆ.
ಮೊಡಿಗ್ಲಿಯನಿ, ಬಹಳ ಚಿಕ್ಕ ವಯಸ್ಸಿನಿಂದಲೇ ರೇಖಾಚಿತ್ರ ಹಾಗು ವರ್ಣಚಿತ್ರ ಬರೆಯುತ್ತಿದ್ದರು, ಹಾಗು ವಿಧ್ಯುಕ್ತವಾಗಿ ಕಲಾಭ್ಯಾಸ ಮಾಡುವ ಮೊದಲೇ "ತಾನೊಬ್ಬ ವರ್ಣಚಿತ್ರಕಾರನೆಂದು" ಭಾವಿಸಿಬಿಟ್ಟಿದ್ದರು, ಎಂದು ಅವರ ತಾಯಿ ಬರೆಯುತ್ತಾಳೆ. ಕಲಾ ಶಿಕ್ಷಣವು ಅವರ ವಿದ್ಯಾಭ್ಯಾಸದ ಮೇಲೆ ಪರಿಣಾಮ ಬೀರುತ್ತದೆಂಬ ಆಕೆಯ ಕಳವಳದ ಹೊರತಾಗಿಯೂ, ಬಾಲಕ ಮೊಡಿಗ್ಲಿಯನಿಯನ್ನು ತನ್ನ ಇಷ್ಟದ ವಿಷಯ ಕಲಿಯಲು ಪ್ರೋತ್ಸಾಹ ನೀಡಿದಳು.
ತಮ್ಮ ಹದಿನಾಲ್ಕನೇ ವಯಸ್ಸಿನಲ್ಲಿ, ಟೈಫಾಯ್ಡ್ ಜ್ವರದಿಂದ ನರಳುತ್ತಿರುವಾಗ, ಭಾವೋನ್ಮಾದದಲ್ಲಿ, ತಾವು ಎಲ್ಲಕ್ಕಿಂತ ಹೆಚ್ಚಾಗಿ ಫ್ಲಾರೆನ್ಸ್ ನಲ್ಲಿರುವ ಪಲಜ್ಜೊ ಪಿಟ್ಟಿ ಹಾಗು ಉಫ್ಫಿಜಿಯಲ್ಲಿರುವ ವರ್ಣಚಿತ್ರಗಳನ್ನು ನೋಡಬೇಕೆಂದು ಕೂಗಾಡಿದರು. ಲಿವೊರ್ನೊದ ಸ್ಥಳೀಯ ಪ್ರಾಚ್ಯ ವಸ್ತು ಸಂಗ್ರಹಾಲಯವು, ಇಟಾಲಿಯನ್ ನವೋದಯ ಕಲಾವಿದರ ಕೆಲವೇ ಕೆಲವು ವರ್ಣಚಿತ್ರಗಳನ್ನು ಹೊಂದಿತ್ತು, ಫ್ಲಾರೆನ್ಸ್ ನಲ್ಲಿರುವ ಮಹತ್ವದ ಕೃತಿಗಳ ಬಗ್ಗೆ ಕೇಳಲ್ಪಟ್ಟ ಕಥೆಗಳು ಅವರಲ್ಲಿ ಆಸಕ್ತಿಯನ್ನು ಉಂಟುಮಾಡಿದವು. ಆದರೂ ತಾವಿರುವ ಅಸ್ವಸ್ಥ ಸ್ಥಿತಿಯಲ್ಲಿ, ವೈಯಕ್ತಿಕವಾಗಿ ಅವುಗಳನ್ನು ನೋಡುವ ಅವಕಾಶ ದೊರೆಯುವುದಿಲ್ಲವೇನೋ ಎಂಬ ಕಾರಣಕ್ಕೆ ಅವರಿಗೆ ಅತ್ಯಧಿಕ ಆತಂಕದ, ಇದೊಂದು ನಿರಾಶೆಯ ವಿಷಯವಾಗಿತ್ತು. ಚೇತರಿಸಿಕೊಂಡ ತಕ್ಷಣವೇ ಅವರನ್ನು ಫ್ಲಾರೆನ್ಸ್ ಗೆ ಕರೆದೊಯ್ಯುವುದಾಗಿ ಅವನ ತಾಯಿ ಭರವಸೆ ನೀಡಿ ಸಮಾಧಾನ ಮಾಡುತ್ತಾಳೆ. ಈ ಭರವಸೆಯನ್ನು ಈಡೇರಿಸುವುದಷ್ಟೇ ಅಲ್ಲದೆ, ಲಿವೊರ್ನೊನಲ್ಲಿದ್ದ ಪ್ರಸಿದ್ಧ ಕಲಾಶಿಕ್ಷಕ ಗುಗ್ಲಿಯೇಲ್ಮೋ ಮೈಕೇಲಿಯ ಬಳಿ ವಿದ್ಯಾರ್ಥಿಯಾಗಿ ದಾಖಲು ಮಾಡುತ್ತಾಳೆ.
ಆದಾಗ್ಯೂ, ಪ್ಯಾರಿಸ್ ಗೆ ಬಂದ ಒಂದು ವರ್ಷದೊಳಗೆ, ಅವರ ವರ್ತನೆ ಹಾಗು ಖ್ಯಾತಿಯು ನಾಟಕೀಯ ತಿರುವುವಿನೊಂದಿಗೆ ಬದಲಾವಣೆ ಹೊಂದಿತು. ಅಕ್ಯಾಡೆಮಿಯ ನೀಟಾದ ಕಲಾವಿದನಿಂದ ಅವರು ತಮ್ಮನ್ನು ತಾವು ಒಬ್ಬ ಅಲೆಮಾರಿ ಮಾದರಿಯ ಚಹರೆಗೆ ಬದಲಾವಣೆ ಮಾಡಿಕೊಂಡರು.
ಈ ಹಿಂದೆ ಸುಸಜ್ಜಿತವಾಗಿದ್ದ ಸ್ಟುಡಿಯೋಕ್ಕೆ ಭೇಟಿ ನೀಡಿದ್ದ ಕವಿ ಹಾಗು ಪತ್ರಕರ್ತ ಲೂಯಿಸ್ ಲಟೌರೆಟ್ಟೆ, ಅವರು ಬದಲಾದ ಮೇಲೆ ಆ ಸ್ಥಳಕ್ಕೆ ಬಂದು, ಈ ಜಾಗೆಯು ಹಠಾತ್ ಆಗಿ ಬದಲಾವಣೆಯಾಗಿರುವುದನ್ನು ಕಂಡರು. ನವೋದಯದ ಲೇಪನದೊಂದಿಗೆ ಅನುಕೃತವಾಗಿ ಅನುವುಗೊಂಡಿದ್ದ ಚಿತ್ರಗಳನ್ನು ಗೋಡೆಯಿಂದ ತೆಗೆದುಹಾಕಲಾಗಿತ್ತು, ಹಾಗು ಪ್ಲಷ್ ಪರದೆಗಳು ಅಸ್ತವ್ಯಸ್ತಗೊಂಡಿದ್ದವು. ಈ ಹೊತ್ತಿಗಾಗಲೇ ಮೊಡಿಗ್ಲಿಯನಿ ಒಬ್ಬ ಮದ್ಯವ್ಯಸನಿ ಹಾಗು ಮಾದಕದ್ರವ್ಯದ ದಾಸರಾಗಿದ್ದರು, ಹಾಗು ಅವರ ಸ್ಟುಡಿಯೋ ಇದನ್ನು ಪ್ರತಿಬಿಂಬಿಸುತ್ತಿತ್ತು. ಈ ಸಮಯದಲ್ಲಿ ಮೊಡಿಗ್ಲಿಯನಿಯವರ ವರ್ತನೆಯು, ಬೆಳವಣಿಗೆಯಾಗುತ್ತಿರುವ ಕಲಾವಿದನಾಗಿ ಅವರ ಶೈಲಿಯ ಮೇಲೆ ಸ್ವಲ್ಪಮಟ್ಟಿಗೆ ಬೆಳಕನ್ನೂ ಚೆಲ್ಲುತ್ತದೆ.ಈ ನಿಟ್ಟಿನಲ್ಲಿ ಸ್ಟುಡಿಯೋ, ಆ ಹಂತದವರೆಗೂ ಅವರು ತರಬೇತಿ ಪಡೆದ ಹಾಗು ಅವರ ಜೀವನಕ್ಕೆ ಮಾರ್ಗ ತೋರಿದ ಶೈಕ್ಷಣಿಕ ಕಲೆಯ ಬಗ್ಗೆ ಅವರ ಅಸಮಾಧಾನಕ್ಕೆ ಬಹುತೇಕ ಒಂದು ಬಲಿಪಶುವಾಗುತ್ತದೆ.
ತಮ್ಮ ಸ್ಟುಡಿಯೋದಿಂದ ತಮ್ಮ ಸಾಂಪ್ರದಾಯಿಕ ಪರಂಪರೆಯುಳ್ಳ ಎಲ್ಲ ಅಲಂಕಾರಿಕಗಳನ್ನು ತೆಗೆದು ಹಾಕುವುದಷ್ಟೇ ಅಲ್ಲದೆ, ತಮ್ಮ ಆರಂಭಿಕ ಕೃತಿಗಳನ್ನು ಕಾರ್ಯತಃ ನಾಶಪಡಿಸಲು ಸಜ್ಜಾದರು. ಇಂತಹ ವಿಚಿತ್ರ ಕಾರ್ಯದಿಂದ ಆಶ್ಚರ್ಯಚಕಿತರಾದ ಇವರ ನೆರೆಯವರಿಗೆ ಈ ರೀತಿಯಾಗಿ ವಿವರಣೆ ನೀಡುತ್ತಾರೆ:
'ಶಾಪಗ್ರಸ್ತ' ಎಂಬ ಅರ್ಥ ನೀಡುವ ಮೊಡಿ ಎಂಬ ಹೆಸರಿನಿಂದ ಹಲವು ಪ್ಯಾರಿಸ್ಸಿಗರಿಗೆ ಪರಿಚಿತರಾಗಿದ್ದರು. ಆದರೆ ತಮ್ಮ ಕುಟುಂಬಕ್ಕೆ ಹಾಗು ಸ್ನೇಹಿತರಿಗೆ ಡೆಡೋ ಎಂದು ಪ್ರಿಯರಾಗಿದ್ದ ಮೊಡಿಗ್ಲಿಯನಿ, ಒಬ್ಬ ಸುಂದರ ವ್ಯಕ್ತಿ ಹಾಗು ಮಹಿಳೆಯರನ್ನು ಹೆಚ್ಚು ಆಕರ್ಷಿಸುತ್ತಿದ್ದರು.
ಅವರ ಜೀವನದಲ್ಲಿ ಬಿಯಟ್ರೈಸ್ ಹೇಸ್ಟಿಂಗ್ಸ್ ಬರುವ ತನಕ ಹಲವಾರು ಮಹಿಳೆಯರು ಬಂದು ಹೋಗಿದ್ದರು. ಆಕೆ ಅವರೊಂದಿಗೆ ಎರಡು ವರ್ಷಗಳ ಕಾಲ ಜೊತೆಗಿದ್ದಳು, ಹಾಗು ಅವರ ಹಲವಾರು ವರ್ಣಚಿತ್ರಗಳಿಗೆ ಸ್ಪೂರ್ತಿಯಾಗಿದ್ದಳು, ಇದರಲ್ಲಿ ಮೇಡಂ ಪೊಂಪಡೌರ್ ದು ಉತ್ತಮ ಉದಾಹರಣೆಯಾಗಿದೆ.ಅಲ್ಲದೇ ಮದ್ಯವ್ಯಸನಿಗಳಾಗಿ ಕಡುಕೋಪವುಳ್ಳ ಅವರ ಸಿಟ್ಟಿಗೆ ಗುರಿಯಾಗುತ್ತಿದ್ದಳು.
ನಂತರ ೧೯೧೪ರಲ್ಲಿ ಮೊಂಟ್ಪಾರ್ನಸ್ಸೆಗೆ ಬ್ರಿಟಿಶ್ ವರ್ಣಚಿತ್ರಗಾರ್ತಿ ನಿನಾ ಹಮ್ನೆಟ್ ರ ಆಗಮಿಸಿದಾಗ, ಆಕೆಯ ಮೊದಲ ಸಂಜೆ ಕೆಫೆಯಲ್ಲಿ ಪಕ್ಕದ ಮೇಜಿನಲ್ಲಿ ಕುಳಿತಿದ್ದ ಅವರು ತಮ್ಮನ್ನು ತಾವು ಮೊಡಿಗ್ಲಿಯನಿ; ವರ್ಣಚಿತ್ರಕಾರ ಹಾಗು ಯೆಹೂದಿ ಎಂದು ಪರಿಚಯಿಸಿಕೊಳ್ಳುತ್ತಾರೆ. ಅವರಿಬ್ಬರೂ ಉತ್ತಮ ಸ್ನೇಹಿತರಾಗುತ್ತಾರೆ.
ಹೀಗೆ ೧೯೧೬ರಲ್ಲಿ, ಮೊಡಿಗ್ಲಿಯನಿ, ಪೋಲಿಷ್ ಕವಿ ಹಾಗು ಕಲಾ ವ್ಯಾಪಾರಿ ಲೆಪೋಲ್ಡ್ ಜ್ಬೋರೌಸ್ಕಿ ಹಾಗು ಆತನ ಪತ್ನಿ ಅನ್ನಾರೊಂದಿಗೆ ಗೆಳೆತನ ಮಾಡಿಕೊಳ್ಳುತ್ತಾರೆ.
ಲೆಪೋಲ್ಡ್ ಜ್ಬೋರ್ವೊಸ್ಕಿ ಚರ್ಚಿಸಿ, ವ್ಯವಸ್ಥೆ ಮಾಡಿಕೊಟ್ಟಿದ್ದ ನೈಸ್ನ ಪ್ರವಾಸದಲ್ಲಿ, ಮೊಡಿಗ್ಲಿಯನಿ, ಫೌಜಿತ ಹಾಗು ಇತರ ಕಲಾವಿದರು ತಮ್ಮ ಕೃತಿಗಳನ್ನು ಶ್ರೀಮಂತ ಪ್ರವಾಸಿಗರಿಗೆ ಮಾರಾಟ ಮಾಡಲು ಪ್ರಯತ್ನಿಸಿದರು. ಮೊಡಿಗ್ಲಿಯನಿ ಕೆಲವು ಚಿತ್ರಗಳನ್ನು ಮಾರಾಟ ಮಾಡುವಲ್ಲಿ ಯಶಸ್ವಿಯಾದರು, ಆದರೆ ಪ್ರತಿಯೊಂದಕ್ಕೂ ಕೆಲವೇ ಕೆಲವು ಫ್ರಾಂಕ್ ಗಳು ದೊರೆತವು. ಇವೆಲ್ಲದರ ಹೊರತಾಗಿಯೂ, ಈ ಸಮಯದಲ್ಲಿ ಕೆಲವಾರು ವರ್ಣಚಿತ್ರಗಳನ್ನು ರಚಿಸಿದರು, ಅವುಗಳು ನಂತರದಲ್ಲಿ ಅತ್ಯಂತ ಜನಪ್ರಿಯ ಹಾಗು ಮಹತ್ವದ ಕೃತಿಗಳೆನಿಸಿಕೊಂಡವು.
ಅವರ ಜೀವಿತಾವಧಿಯಲ್ಲಿ ತಮ್ಮ ಹಲವಾರು ಕೃತಿಗಳನ್ನು ಮಾರಾಟ ಮಾಡಿದರು, ಆದರೆ ಯಾವುದಕ್ಕೂ ಹೇಳಿಕೊಳ್ಳುವಂತಹ ಹೆಚ್ಚಿನ ಮೌಲ್ಯ ದೊರೆಯಲಿಲ್ಲ. ಅವರಿಗೆ ದೊರೆತ ಹಣವು, ಶೀಘ್ರದಲ್ಲೇ ಅವರ ವ್ಯಸನಕ್ಕೆ ಗುರಿಯಾಯಿತು.